خوه‌پاراستن ژ په‌ژیكا كۆڤید-19 و هنده‌ك پێزانین – خەدەنگ\nئازار 7, 2020 نیسان 16, 2020\nخوه‌پاراستن ژ په‌ژیكا كۆڤید-19 و هنده‌ك پێزانین\nد. فازل عومه‌ر سالح\nرێكخستنا ساخله‌مىیا جیهانى WHO، رۆژانه ئامۆژگارى و رێنومایى و پێزانینان و ئامارێن شۆبه‌یا كۆڤید-19 ژ سه‌رانسه‌رى جیهانێ دوه‌شینت. ل ئه‌ڤان رۆژان، ل بن ناڤێ ئه‌فسانه‌شكێن Myth busters كۆمه‌كا رۆهنكرن و ئامۆژگارى وه‌شاندینه، من دیت ناڤه‌ڕۆكێ بۆ هه‌وه بكه‌مه كوردى:\nسارما و به‌فر نه‌شێن كۆرۆناڤیرۆسێ بكوژن\nچو رێ ناچنێ كو ئه‌م باوه‌ر بكه‌ین سه‌قایێ سار دشێت كۆرۆناڤیرۆسێ یان هه‌ر نه‌ساخیه‌كا دى بنبڕ بكه‌ت. وه‌كو ئه‌م دزانین مرۆڤ ژ خوونگه‌رمانه، ئانكو ل ده‌رڤه چه‌ند سار بت یان گه‌رم، تێهنا له‌شێ مرۆڤى ل ناڤبه‌را 36.5-37 پله‌یێن گه‌رمێیه. ئه‌ڤجا، باشترین رێكا خوه پاراستنێ ژ كۆرۆناڤیرۆسا نوو، ئه‌وه به‌رده‌وام ده‌ستێن خوه ب تشته‌كێ سپیرتۆكرى ڤه‌مالین یان ب ئاڤ و سابوونێ بشۆین.\nگه‌رماڤ ته ژ كۆرۆناڤیرۆسا نوو ناپارێزت\nخوه شووشتن ب ئاڤا گه‌رم، مرۆڤى ژ گرتنا كۆرۆناڤیرۆسێ ناپارێزت. ل ده‌رڤه سار بت یان گه‌رم، تێهنا له‌شێ مرۆڤى 36.5-37 پله‌یێن گه‌رمێیه. له‌و، باشترین رێك بۆ خوه پاراستنێ ژ كۆڤید-19، به‌رده‌وام ده‌ست شووشتنه. ب شووشتنا ده‌ستان، ئه‌و ڤیرۆسێن ژ هه‌رتشته‌كى ماینه ب ده‌ستێن مرۆڤیڤه؛ ژ ده‌ستێ نه‌ساخه‌كى بگره تاكو پاره و ده‌ستكێن ده‌رگه‌هان، دهێنه رامالین و ژ ده‌ستان ناچنه ده‌ڤى یان چاڤى یان كه‌پى.\nكۆرۆناڤیرۆسا نوو ب كه‌لوپه‌لێن چینى یان یێن هه‌ر وه‌لاته‌كى دى، ناهێنه ڤه‌گوهاستن\nهه‌كه‌رچى كۆرۆناڤیرۆسا نوو دشێت بۆ هنده‌ك ساتان تاكو رۆژان بمینته لسه‌ر روویێ تشتان (ب گۆره‌ى جۆرێ روویێ تشتان)، ده‌گمه‌نه، پشتى تشت هاتىیه لڤاندن و ڤه‌گوهاستن و د ره‌وش و گه‌رماتىیێن جودا دا ده‌رباز بووى، ڤیرۆس مابت. د سه‌ر هندێ ڕا، هه‌كه‌ر دلێ ته نه‌گرت، تو دشێى تافیر بكه‌ى. پشتى ده‌ستكرنێ، ده‌ستێن خوه ب تشته‌كێ سپیرتۆكرى ڤه‌ماله یان ب ئاڤێ و سابوونێ بشۆ.\nكۆرۆناڤیرۆسا نوو ب پێشوویان نائێته ڤه‌گوهاستن\nتاكو نهۆ، نه زانشه‌ك هه‌یه نه به‌لگه‌یه‌ك كو كۆرۆناڤیرۆس ب له‌قێن پێشوویان دهێته ڤه‌گوهاستن. كۆرۆنا؟یرۆسا نوو، ڤیرۆسه‌كا هه‌ناسه‌ییه، ب رێكا په‌شكێن كوخین یان بێهنژینا كه‌سێن نه‌ساخ، یان ب رێكا په‌شكێن تفێ یان كلمیشى، به‌لاڤه دبت. بۆ خوه پاراستنێ، به‌رده‌وام ده‌ستێن خوه ب تشته‌كێ سپیرتۆكرى ڤه‌ماله یان ب ئاڤ و سابوونێ بشۆ. هه‌روه‌سا خوه دوورى هه‌ركه‌سى بكوخت و ببێهنژت، بگره.\nئه‌رێ ده‌ست-زوهاكه‌ر كاریگه‌رن ل كوشتنا كۆرۆناڤیرۆسان؟\nنۆ. ده‌ست-زوهاكه‌ر كاریگه‌ر نینن ل كوشتنا كۆرۆناڤیرۆسا نوو. بۆ خوه‌پاراستنێ ژ كۆڤید-19، پێدڤىیه به‌رده‌وام ده‌ستێن خوه ب تشته‌كێ سپیرتۆكرى ڤه‌مالى یان ب ئاڤ و سابوونێ بشۆى. پشتى تو له‌پێن خوه تافیر دكه‌ى، تو دشێى ب كلینسان یان ب بایێ گه‌رم، زوها بكه‌ى.\nئه‌رێ له‌مپه‌یا میكرۆبكوشتنێ ب رۆناهىیا د سه‌ر مۆرىڕا ultraviolet disinfection lamp دشێت كۆرۆنا ڤیرۆان بكوژت؟\nنابت له‌مپه‌یا رۆناهىیا د سه‌رمۆرىڕا بۆ تافیركرنا ده‌ستان یان هه‌ر جهه‌كى دى ژ چه‌رمى بهێته بكارئینان، چونكى رۆناهىیا د سه‌ر مۆرىڕا چه‌رمى دئازرینت و گڕى دبه‌رده‌تێ.\nئه‌رێ روومالێ گه‌رماپیڤ thermal scanner چه‌ند كارایه ل ڤه‌دیتنا كه‌سێن نه‌ساخ ب كۆرۆناڤیرۆسا نوو؟\nروومالێ گه‌رماپیڤ باشه بۆ ڤه‌دیتنا كه‌سێن تاگرتى (تێهنا له‌شێ وان ژ نۆرمالێ بلندتر بت). ئێك ژ وان، كه‌سێن نه‌ساخن ب كۆرۆناڤیرۆسا نوو.\nچاوا بت، ئه‌ڤ ئامیره نه‌شێت هه‌لگرێن ڤیرۆسێ به‌رى نه‌ساخبوونێ بناست. ئه‌ڤه ژى 2 تاكو 10 رۆژان ڤه‌دكێشت؛ ژ تووشبوونێ تاكو دیاربوونا نیشان و به‌ره‌ژه‌نگێن نه‌ساخىیێ كو ئێك ژ وان تایه.\nئه‌رێ سپره‌یكرنا له‌شى ب سپیرتۆیێ یان كلۆرینى دێ هه‌مى كۆرۆناڤیرۆسێن نوو، كوژت؟\nنه‌خێر. خوه ره‌شاندن ب سپیرتۆیێ یان ب كلۆرینى، نه‌شێت ڤیرۆسێن كه‌ڤتینه ناڤ له‌شێ مرۆڤى بكوژت. خوه ره‌شاندن ب ئه‌ڤان تشتان دێ زیانێ گه‌هینته جلكان یان په‌رده‌یا ناڤا چاڤان و ده‌ڤى. هشیار به! راسته سپیرتۆ و كلۆرین بۆ تافیركرنا روویێ تشتان بكار دهێن، لێ نابت هه‌ركه‌س و هه‌رتشتى بكار بینت.\nئه‌رێ گیانه‌وه‌رین كه‌دى دشێن كۆرۆناڤیرۆسا نوو به‌لاڤه بكه‌ن؟\nتاكو نهۆ دیار نه‌بوویه كو گیانه‌وه‌رێن كه‌دى وه‌كو سه‌گان و پشیكان، ب كۆرۆناڤیرۆسا نوو دكه‌ڤن. لێ د سه‌ر هندێ ڕا، پشتى ده‌ستێ خوه دكه‌یه هه‌ر گیانه‌وه‌ره‌كێ كه‌دى، باشتره ده‌ستێن خوه ب ئاڤێ و سابوونێ بشۆى. ئه‌و ره‌فتاره، دێ ته ژ هنده‌ك میكرۆبێن دى پارێزت، وه‌كى ئى. كۆلاى و سالمۆنێللا كو مرۆڤ و گیانه‌وه‌ر ڤه‌دوهێزنه هه‌ڤدو.\nئه‌رێ ڤاكسینێ پشكولىیێ دێ مرۆڤى ژ كۆرۆناڤیرۆسا نوو پارێزت؟\nنۆ. ڤاكسینێ دژى پشكولىیێ pneumonia وه‌كو ڤاكسینێ نیمۆكۆكه‌سان pneumococcal vaccine و ڤاكسینێ هیمۆفیله‌س ئنفله‌وه‌نزا جۆرێ بى Hib، مرۆڤى ژ كۆرۆناڤیرۆسا نوو ناپارێزن.\nئه‌ڤ ڤیرۆسه هه‌م نوویه هه‌م جودایه، به‌رگرتن هه‌وجه‌ى ڤاكسینه‌كێ خوه‌سه‌ره بۆ وێ ب خوه. لێكۆل و شه‌هره‌زایێن ئه‌ڤێ بیاڤێ، یێ بزاڤێ دكه‌ن ڤاكسینه‌كێ دژى كۆرۆناڤیرۆسا نویا 2019ێ په‌یداكه‌ن، و رێكخستنا ساخله‌مىیا جیهانى، پشته‌ڤانىیێ لێ دكه‌ت.\nهه‌كه‌رچى ئه‌ڤ ڤاكسینانه نه‌كاریگه‌رن دژى كۆرۆناڤیرۆسا نوو، لێ بۆ خوه‌پاراستنێ ژ نه‌ساخىیێن سیسته‌مێ هه‌ناسه‌یێ، باشن بكار بهێن.\nئه‌رێ به‌رده‌وام شۆڕاڤ saline د كه‌پى وه‌ردان، دێ هاریكار بت كو مرۆڤ تووشى كۆرۆناڤیرۆسا نوو نه‌بت؟\nنۆ. چو به‌لگه نینن كو به‌رده‌وام شۆڕاڤێ د كه‌پى وه‌رده‌ین دێ خه‌لكى ژ كۆرۆناڤیرۆسا نوو پارێزت.\nهنده‌ك به‌لگه هه‌نه كو ب (شۆڕاڤ د كه‌پى وه‌ردان)ا به‌رده‌وام مرۆڤى زووتر ژ په‌رسیڤێ ساخ دكه‌ت. لێ، به‌رده‌وام وه‌ردانا كه‌پى نه‌بوویه رێگر لبه‌ر هه‌ودانا سیسته‌مێ هه‌ناسه‌یێ.\nئه‌رێ خوارنا سیرێ دێ شێت مرۆڤى ژ كۆرۆناڤیرۆسا نوو بپارێزت؟\nسیر ئێكه ژ خوه‌راكێن ساخله‌م و نه‌دووره هنده‌ك شیانێن میكرۆبكوژ ژى هه‌ین. لێ، به‌لگه نینن كو خوارنا سیرێ، مرۆڤان ژ شۆبا نوو یا كۆرۆناڤیرۆسێ بپارێزت.\nئه‌رێ كۆرۆناڤیرۆس به‌س كه‌سێن دانعه‌مر دگرت، یان كه‌سێن گه‌نج ژى ڤه‌دگرت؟\nكۆرۆناڤیرۆسا نوو، هه‌مى ژییان ڤه‌دگرت. لێ كه‌سێن پیر، و یێن پێشتر نه‌ساخى هه‌بن (وه‌كو ته‌نگنه‌فه‌سێ، ده‌رده‌شه‌كرێ، نه‌ساخىیێن دلى) پتر به‌رئاتافن ب گرانى ب ئه‌ڤێ ڤیرۆسێ بكه‌ڤن.\nرێكخستنا ساخله‌مىیا جیهانى ئامۆژگارىیێ ل هه‌مى ژییان دكه‌ت خوه ژ ڤیرۆسێ بپارێزن، ئه‌و ژى ب ده‌ست و سیسته‌مێ هه‌ناسه‌یێ پاكژ و بژین بهێلن.\nئه‌رێ میكرۆبكوژ و ئه‌نتیبیۆتیك كارانه ل به‌رگرى و چاره‌كرنا كۆرۆناڤیرۆسا نوو؟\nنه‌خێر، ئه‌نتیبیۆتیك به‌س دژى به‌كتریا كاریگه‌رن، ئه‌و چو ل ڤیرۆسان ناكه‌ن.\nكۆرۆناڤیرۆسا نوو 2019 جۆره‌كێ ڤیرۆسانه، له‌و، نابت ئه‌نتیبیۆتیك بۆ به‌رگریكرن یان چاره‌كرنێ بكار بهێن.\nئه‌و تێ نه‌بت، كه‌سێ نڤاندى ل خه‌سته‌خانێ ئه‌نتیبیۆتیكان بۆ كولبوونێن ڤێڕا دقه‌ومن، بكاربینت. ئانكو وه‌ختێ كولبوونا به‌كتریایى دبته سه‌ربار.\nئه‌رێ ده‌رمانه‌كێ تایبه‌ت هه‌یه كۆرۆناڤیرۆسێ نه‌هێلت یان چاره بكه‌ت؟\nتاكو نهۆ، ده‌رمانه‌كێ تایبه‌ت نینه كۆرۆناڤیرۆسا نوو، نه‌هێلت یان چاره بكه‌ت.\nچاوا بت، ئه‌وێن ب ڤیرۆسێ كه‌ڤتین، هه‌وجه‌ى سه‌خبێریه‌كا تایبه‌تن بۆ نه‌هێلان و چاره‌كرنا به‌ره‌ژه‌نگان، و ئه‌وێن گه‌له‌ك نه‌ساخ هه‌وجه‌ى باشترین سه‌خبێریا پشته‌ڤانن. هنده‌ك چاره‌سه‌رى لبه‌ر لێكۆلینێنه، و به‌رى بكارئینانێ دێ هێنه ئه‌زموونكرن. رێكخستنا ساخله‌مىیا جیهانى هارى بله‌زئێخستنا كارێ لێگه‌ڕانێ و پێشدابرنێ دگه‌ل كۆم و هه‌ڤكارێن ئه‌ڤێ مه‌یدانێ دكه‌ت.\n– تاكو رێنوماییێن خوه‌پاراستنێ، بخێر بمینن.\nCategory: گۆتارTag: چاره‌سه‌رىڤايرۆسكورۆنا by Diler Ahmed\nڕێكخراوا ته‌ندورستييا جيهانى 16 ڕێنمايێن نوى به‌لاڤه‌كرن


جا بێ قه‌زابی فه‌رقی چییه!!\nئێواره‌یه‌كی دره‌نگ مام له ڕۆماوه په‌یوه‌ندی پێوه كردم كه به په‌له راسپارده‌یه‌كی زۆر گرنگ بگه‌یێنم به داده و وتی هه‌رچه‌ند هه‌وڵ ئه‌ده‌م ده‌ستم ناكه‌وێت.\nمنیش كه‌وتمه ته‌له‌فۆنكردن و سێ جار كه‌سێكیتر له باتی داده وه‌ڵامی دایه‌وه و هه‌موو جارێك داوای لێبوردنم له براده‌ره‌كه ئه‌كرد كه بووه چوار جار و هه‌ر هه‌مان كه‌س وه‌ڵامی دایه‌وه وتم ببوره من فڵان كه‌سم و ئه‌و ژماره‌یه‌ی ته‌له‌فۆنی بۆ ئه‌كه‌م ژماره‌ی داده‌یه و نازانم بۆ (شه‌كل) بووه له‌گه‌ڵ ژماره‌كه‌ی ئێوه.. ئه‌زانم كات زۆر دره‌نگه له كوردستان، به‌ڵام زۆر زه‌رورم له‌گه‌ڵ داده قسه بكه‌م.. بۆیه دووباره داوای لێبوردن ئه‌كه‌م.. براده‌ره‌كه له وه‌ڵامدا وتی (جا بێ قه‌زابی فه‌رقی چییه..)..!!\nئه‌و به‌سه‌رهاته دانوستان و ئیتیفاقه‌كه‌ی ئه‌مڕۆی نێوان یه‌كێتی و پارتی هێنایه‌وه بیرم ..!! دڵنیام كه هه‌ندێك له‌و هه‌ڤاڵانه‌مان هه‌ر هه‌مان وه‌ڵامیان داوه‌ته‌وه به بارزانی و وتویانه (جا بێ قه‌زابیت فه‌رقی چییه)..!!\nگندۆره بێت یان شه‌مامه..!! وه‌زاره‌تی دارایی بێت یان كۆمه‌ڵایه‌تی.. سامانه سروشتیه‌كان بێت یان وه‌كیلی وه‌زیری خانووبه‌ره.. كه‌ركوك بێت یا كه‌سنه‌زان..!! گرنگ ئه‌وه‌یه جه‌نابتان لێمان زویر نه‌بن...!!


دیالیکتیکی پرسێکی تاقانەی تەمەن\nزۆر له مێژه سه‌رم کاکڵەی عه‌وداڵی وڵامی پرسیارێکه ..پرسێک که به‌رده‌وام هه‌ستم کرده‌وه وەڵامه‌که‌ی له نێو له‌پم دایه، که‌چی له‌گه‌ڵ کردنه‌وه‌ی په‌نجه‌کانم وەک سەرابێک دەچێت بە ئاسماندا و بێجگه له خه‌ته خوارو خێچه‌کانی ڕێچکەی ژیان هیچی دیکه‌م چنگ ناکه‌وێت.. وەڵامێک که هه‌ندێکجار په‌رۆشیم بۆی وه‌ک هه‌ڵپه‌م بۆ نان و ئاو لەلام گرنگە، هه‌ندێک جاریش بێ ئومیدی کردووم و به وەنه‌وزێکه‌وه سه‌رم به‌رز کردۆته‌وه به‌ڵکو سه‌ری دێڕی وەڵامێک سه‌ری ده‌رهێنابێت و ڕزگارم بوبێت.. زۆرجار وام لێهاتووه که هه‌ست بکه‌م ئه‌م پرسه‌ی من وەڵامی نییه، یان به‌س له گه‌ڵ خۆمدا له ناو مندا چه‌که‌ره‌ی کردووە و هاتۆته بوون.. ئاخر من چیبکه‌م؟ ئه‌و وه‌ک مان و نه‌مان خۆیم لێده‌کات به ڕێگه‌ی ژیان، په‌رۆشی و په‌ریشانی ئه‌و ئیتر نابڕێته‌وه، هه‌ندێکجار وای بۆ ده‌چم که سه‌ریشم ده‌خوات.\nزۆر سه‌یره ، زۆرکات له‌م پرسیاره ترساوم و ئه‌ژنۆم شل بووه، به تایبه‌ت کاتێک هه‌ستم کردووه په‌رده‌یه‌کی ته‌نکم ماوه بۆ وەڵامه‌که‌ی. دیارە ترسی من له‌وه نه‌بووه کە وەڵامەکه‌یەم نا به‌دڵ بووبێت یان مه‌ترسی بۆ دروست کردبێتم، نا..  بەڵكو هەندێکجار ئه‌و خه‌مه‌ی له لام درووست کردووە کە دوای گەیشتن بە وەڵام ئیتر من چۆن و چی و سه‌ربخه‌مه سه‌ر چی. ئێ خۆ به‌م دوایی عومره‌م تازە به تازه بە پرسێکی دیکەوە سه‌رگیرنابم ! ئاخر که‌ی پرسی نوێم هاته بوون؟ کوا تاقه‌ت ماوه بۆ گه‌ڕان؟ یان هەندێكجار ئه‌وغایه‌ڵه دام دەگرێت و ده‌م تۆقێنیت، کە ئەترسم وەڵامێک بێتە ڕێم که ئیتر مه‌رگی پرسم بۆ بهێنێته کایه‌وه. که واتای مه‌رگی خۆم دێته پێش چاو. نا .. خۆ من هێنده سه‌ر شێت و غافڵ نیم که له‌دوای ئه‌و هه‌موو ته‌مه‌نەو ئه‌م سه‌مه‌نۆکه‌م بۆ ئه‌م پرسیاره تاقانه‌یه هه‌رئاواو به ئاسانی به وەڵامێکی ساناو ساکار ڕازی ببم. خۆ چه‌ندینجار وەڵامم چه‌نگ که‌وتووە، به‌س هێنده لێی کۆڵاومه‌ته‌وە کە سه‌ت لق و پۆپی گرتووه و چه‌ندین به‌رگی گۆڕیوه و ماکی فڕی داوه و خۆشم هه‌ر ئاگاداریش نه‌بووم لێی بە کوێ گەیشتووە .\nرەنگە ئێوه وابزانن ئه‌م پرسەم به‌س خۆمم پێوە سه‌رقاڵ کردبێت، بەڵام به‌پێچه‌وانه‌وه ئه‌م پرسه‌م بردۆته به‌رده‌ست هه‌موو که‌سێک، پرسیارم له بیریارو بێبار کردووه، له خه‌ڵکی شارو ڕێبواریش کردووه، خستوومەته به‌ردەستی دادوه‌رو جوتیارو شالیار، کرێکارو عه‌تارو حه‌مباڵیشم پێکردووه، داوێنی دایکی شه‌هیدو دایکی ئه‌نفالكراوو بێ سه‌رو شوێنانم گرتووه، هه‌رچی هونه‌رمه‌ندو زه‌ره‌رمه‌ندو قازانج په‌رست و بێ مایه‌م شک بردووه، هه‌ژارو چەو‌ساوه‌و ڕه‌نجده‌رم سه‌ر ئێشاندووه، سه‌رمایەدار و ده‌سه‌ڵاتدارو سیاسەتمەدارم نه‌هێشتووه. ئه‌م پرسه‌م وه‌ک به‌رماڵ له هه‌موو مزگه‌وت و که‌نیسه و پەرستگایه‌ک ڕاخستووه، لە ناو کۆنگرەو کۆڕو میتینگی حزبی و ناحزبی پێ پەی کردوە، کڕنۆشم به هه‌موو وەڵامه‌کان بردووه‌و تۆبه‌ی مه‌رگیانم پێ ئه‌زبه‌ر کردووه.\nتکام وایه بێزار نه‌بن، له‌گه‌ڵم بگه‌ڕێن، ئاخر من پرسیاری بێزه‌نتینی یان وه‌ک ده‌ڵێن مەلا به‌زینم نەكردووە. خۆ من نه‌م وتووه مریشک له هێلکه‌یه یان هێلکه لە مریشکە. من ناڵێم ڕاستی لە لای منە لای تۆشە. نا.. من خەوزڕ بوومە و ئێشک دەگرم و ژانە سەر ئۆقرەم لێ دەبڕێت کە چۆن ئەم پرسیارەم سەری هەموو وەڵامێکی کردووە بە قوڕدا، کەچی سەری لە هەموو کونجێک دەردێنێتەوە و قوت دێتەوە بەردەمم.\nزۆر لەوە زیاتر درێژەی پێنادەم. بەڵام پرسیاری من هەر پرسیاری تۆیە، پرسیاری لەمێژینەی مرۆڤە. ئایا هەرشتێک کە بوونی هەیە بەو جۆرەیە کە هەستەوەرەکانی من پەی پێدەبەن ؟ یان بوونێکی ڕاستەقینەی دیکە هەیە لە دەرەوەی پێناسەی هەستەوەرەکانی من؟ ئەگەر هەیە چۆن؟ ئەگەر نییە چۆن نەبوونی بسەلمێنین؟ بە واتای ووتن ڕاستی (حقیقەت) خۆی چییە و لە کوێیە؟\nزۆر جار هەست دەکەم ئەو چیرۆکەی گوایە خودا وەک تاقی کردنەوە ئێمەی هێناوەتە بوون هەمان ئەم گەوجاندنەیە کە مرۆڤ خۆی عەوداڵی شتێک دەکات و دەیکات بە واتای ژیان، دواتر بۆی دەردەکەوێت ئەوەی ئەم لێی ببوو بە خودا و بنەما و لێی ببوو بە ڕاستی هیچ نەبوو بێجگە لە ڕاستییەک کە هین سەردەمێک بوو. ئێ خۆ دوای ئەو هەموو عومرە تازە ژیانیش دووبارە نابێتەوە. خۆ دەبارەش بێتەوە ئەو لە هەر ئەزموونێکی دووبارە شتێکی لێ دەبێتە ڕاستی ، ڕووخسارێکی لێ دەبێت بە جوان ، تامێکی لێ دەبێت بە خۆش ، ڕەنگێکی لێ دەبێت بە بینین، هەوڵێکی لێ دەبێت بە ئامانج و مرۆڤێکی لێ دبێت بە عاشق، ...هتد. وهەر دوای ئەو ئەزموونە دەبینێت ڕاستییەکەی وەهم بوو، ڕووخسارەکەش ڕووکەش، تامەکەش تاڵ، ڕەنگەکەش نابینایی، هەوڵەکەش سەراب ، ومرۆڤەکەش خوشک یان برا. گەر وانییە دەپێم بڵێن ئەوەی چاوی من و ئێوە ڕەنگی ئاسمان بە شین دەبینێ خۆی شینە ؟ ئەوەی کە ئاو جێی حەوانەوەی ماسییە و جێی مەرگە بۆ من، کام بوونیان ڕاستەقینەیە؟ بەهەشتی ماسی یان مەرگی من؟ وە ئەوەی وشکانی پڕ هەوای فێنکی جەسەتەمە و غازێکی ژەهراوەیە بۆ ماسی، کامە بوون پێناسەیە بۆ هەوا؟ یان ئاو و هەوا بوونێکی تایبەت بەخۆیان هەیە بەدەر لە جەستەی ماسی و گیانی من ؟ بێگومان بوونی ئاوو هەوا لە درەوەی گیانی من و ماسی پێناسەی خۆی هەیە .\nپرسی من ئەوەیە ئێمە کەی و چۆن دەتوانین شتەکان وەک بوونی خۆی چۆنە ئاوا ببێتە زمان و پێناسەی ژیانکردنمان.واتای پرسیارم لە گرەوی دۆزینەوەی جوداییە لە نیوان کەتوار ڕاستیە (واقع و حقیقەت) ((real and reality.\nئەلبرت ئەنیشتاین دەڵیت (قورسترین شت بۆ مرڤ وێناکردنی گەردوون لە زهنیداو هەستکردنێتی بە گەردوون وەک خۆی). ئەگەر قسەکانم بە ڕاست دەزانی بە هیچ جۆرێک ژیانت لێ نەبێت بە ڕاستییەکی ڕەها، بەڵکو چیرۆکی بوونت وەک زیندانێک لە جەستەتدا تەماشا بکە کە لە هەندێک پەنجەرەی ئەو جەستەیە شتەکانت وێنا کردووە. ئیتر چیرۆکەکەی خۆت لەگەڵ خۆت ببە گڵەوە، نەوەی دوای خۆت ئازاد بکە با چیرۆکی خۆیان بنووسنەوە. تۆش پرسیارەکانت بکە و گەڕان بکە ، وەڵامی پێشینان سەنەد نییە، بەڵام پردی پەڕینەوەن بۆ پرسێکی نوێ و بنیاتنانی ژیان و ئایندەی باشترو گەشتر.


حکومەتی هەرێمی کوردستان دەڵێت لاوان چیتر پەیوەندی بە داعشەوە ناکەن\nبەرپرسێك بە دیارونای وت حکومەتی هەرێمی کوردستان ماوەی دوو ساڵە هیچ کەیسێکی نوێی پەیوەندیکردن بە داعشەوەی تۆمارنەکردووە.\nنوێژكه‌ران لە بۆنەیەکی ئاینییدا و لە مزگەوتی ئیعجاز لە هەولێر نزا دەکەن. بەپرسانی حکومەتی هەرێمی کوردستان رایانگەیاند نزیکەی دوو ساڵە هیچ گەنجێك لە هەرێمەکەیانەوە پەیوەندیی نەکردووە بە رێکخراوی 'دەوڵەتی ئیسلامی' (داعش)ەوە. [خاوەندارێتی وێنە: ئەنجومەنی راگه‌یاندنی باڵای ئایینی]\nحکومەتی هەرێمی کوردستان سێشەممە (27 حوزەیران) رایگەیاند نزیکەی دوو ساڵە هیچ کەیسێکی تۆمارنەکردووە تیایدا گەنجێك پەیوەندیی كردبێت بە رێکخراوی "دەوڵەتی ئیسلامی" (داعش)ەوە.\nوتەبێژی وەزارەتی ئەوقاف و کاروباری ئایینی، مەریوان نەقشبەندی، بە دیارونای وت راکێشانی گەنجانی کورد لە هەرێمەکەیان لەلایەن داعشەوە لە 2013 و 2014 لە لوتکەدا بوو.\nوتی: "لەوکاتەدا داعش توانی ژمارەیەکی زۆر لە کوڕانی لاو هەڵبخەڵەتێنێت و رایانبکێشێت."\nوتیشی: "نزیکەی 500 کوڕی گەنج لە تەمەنی نێوان 13 بۆ 25 ساڵ پەیوەندییان بە تیرۆستانەوە کرد -- هەندێك لەوانە هاوسەرگیرییان کردبوو، خێزان و منداڵەکانیشیان لەگەڵ خۆیان برد."\nوتی نزیکەی 300 لەوانە لە شەڕه‌كانی رزگاركردندا دژی داعش کوژراون، لەکاتێکدا 150 کەسیان "یان خۆیان رادەستکردووە یان لەلایەن هێزە کوردییەکانەوە [پێشمەرگە] دەستگیرکراون و ئێستا دەستبەسەرن لە زیندانەکانی هەرێمی کوردستاندا".\n"بۆ ئەوانیدی، چارەنوسیان نازانین ئاخۆ هێشتا زیندوون و شەڕدەکەن هاوشانی داعش یاخود کوژراون."\nنەقشبەندی وتی: "لە ناوەندی 2015وە، هیچ کەیسێکمان تۆمارنەکردووە کە گەنجێکی کوردی هەرێمەکە پەیوەندیی كردبێت بە داعش یان گروپە توندڕەوەکانی دیکەوە."\nسەرەتای 2015، وەزارەتی ئەوقاف بە هاوکاریی وەزارەته‌كانی رۆشنبیری و ناوخۆ و پێشمەرگەی هەرێم، لیژنەیەکی کاری هاوبەشی دامەزراند بۆ روبەڕوبوونەوەی هەموو چالاکییەکی تیرۆریستان.\nنەقشبەندی وتی لیژنەکە بەتایبەتی تەرکیزی لەسەر راکێشانی خەڵك بوو لەلایەن تیرۆریستانەوە و خولێکی چاکسازیی رێکخست بۆ گەنجە زیندانیکراوەکان.\nوتیشی: "ئامانجەکە راستکردنەوەی ئەو چەمك و دیدگایانە بوو کە تیرۆیستان هەوڵیاندەدا لە عەقڵیاندا بیانچێنن."\nهه‌روه‌ها وتی: "ئەنجامی ئەرێنییمان بەدەستهێنا و توانیمان رێنماییان بکەین بچنەوە سەر رێگەی راست بەهۆی ئامۆژگاری و رێنمایی ئایینیه‌وه."\nحکومەت داوای لە هەموو وتارخوێنانی مزگەوتەکانی هەرێمی کوردستان کرد -- كه نزیکەی 3,000 مزگەوتن -- لە وتاری هەینی و وانە ئایینیه‌كاندا تەرکیز بخەنەسەر پەرەپێدانی لێبوردەیی و میانڕەوی.\nوتیشی: "بەتەواوی پەرەپێدانی ئایدۆلۆژیای توندڕەومان قەدەغەکرد و سزای توندمان سەپاند بەسەر بڵاوکردنەوەی هەر کتێب یان نامیلکەیەكدا یان بەشدارییکردن لە چالاکییەكدا کە توندوتیژی یان تیرۆریزم بەرهەمبهێنێت."\nهه‌روه‌ها وتی: "پێمانوایە سەرکەوتووبووین لە گەیشتن بە ئامانجەکانمان، بەڵام بەردەوامدەبین لە هەوڵەکانمان."\nژنانی عێراق خەباتدەکەن بۆ كۆتاییهێنان به خەتەنە\nنەتەوە یەکگرتوەکان پێشبینی ئەوە دەکات باشتر دژایەتی خەتەنەکردنی ژنان بکات لە هەرێمی کوردستانی عێراق لە 2019، بەشێکی بەهۆی کەمبوونەوەی هەڕەشەی داعشەوە.\nهەرێمی کوردستان زیندانیەکانی داعش دەداتە حکومەتی عێراق\nبەهۆی رێککەوتنێکی هاوبەشەوە، زیندانیەكانی داعش لە هەرێمی کوردستانی عێراقەوە گواستراونەتەوە بۆ زیندانەکانی ژێردەستی حکومەتی فیدراڵ.


هاوژه‌نی دوو گه‌وره هونه‌رمه‌ندی کورد له تاران | بینه‌ر\nدوشنبه ۱۵ آذر ۱۳۹۵ - ۲۳:۱۴\nهاوژه‌نی دوو گه‌وره هونه‌رمه‌ندی کورد له تاران\nکه‌یهان که‌لهوڕ و ئارداڵ ئه‌رزه‌نجان دوو گه‌وره ژه‌نیاری کورد پێکه‌وه کۆنسێرتێکی بێ وێنه‌یان له هۆڵی وه‌حده‌تی تاران به‌ڕێوه‌برد.\nبه ڕاپۆرتی بینەر، شه‌وی ڕابردوو که‌یهان که‌لهوڕ ژه‌نیاری ناوازه‌ی ئامێری که‌مانچه له‌گه‌ڵ ئارداڵ ئه‌رزه‌نجان، هونه‌رمه‌ندی کوردی باكوور به سازی باغلاما پێکه‌وه لە هۆڵی وەحدەتی تاران هاوژه‌نیان کرد.\nئه‌م دوو هونه‌رمه‌نده ٦ ساڵ لەمەوبەر لە ئێران كۆنسێرتیان بەڕێوە بردبوو و هەروەها پێکه‌وه یه‌ک ئه‌لبۆمیان تۆمار کردووه.\nکەیھان کەڵھوڕ و ئارداڵ ئه‌رزه‌نجان لە بەردەوامی زنجیرە كۆنسێرتەكەیان لە ئێران ڕیكەوتی ٢٧ی سه‌رماوه‌ز لە شاری بەندەرعەبباس كۆنسێرتێكی تر بەڕێوە دەبەن.\nکەیھان کەڵھوڕ ژەنیاری گەورەی کەمانچەیە، کەڵھوڕ لەدایکبووی شاری كرمانشايه لە و بە ڕەچەڵەک کوردە. کەیھان بەزوویی گەشەی کردو لەئاستی جیھاندا دەرکەوت. ئێستایش لەگەڵ گروپی "رێگای ئاوریشم" کاردەکات. کارەکانی کەڵھوڕ تا ئیستە چوار جار بوون بە کاندیدای وەرگرتنی خەڵاتی گرامی.\nشیاوی ئاماژه‌یه که ئارداڵ ئه‌رزه‌نجان کوردی ئه‌رزه‌رومی باكووری كوردستانە (تورکیا) کە ڕەچەڵەکی دەگەڕێتەوە بۆ عەلەوییەکانی ئەو وڵاتە.


وەن پڵەس مۆبایلی OnePlus 6T McLaren Editionـی بە ڕامی 10 گێگابایتەوە ڕاگەیاند – کەی ئای تی ئێن\nوەک بەشێک لە ڕێککەوتنەکەی لەگەڵ کۆمپانیای McLaren، ئەمڕۆ بە فەرمی کۆمپانیای وەن پڵەس مۆبایلە نوێیەکەی ڕاگەیاند ئەویش OnePlus 6T McLaren Editionـە، مۆبایلەکە لە ڕووی دیزاینەوە تا ڕادەیەک بیری مۆبایلی Oppo Find X Lamborguini Editionـمان دەخاتەوە بە شێوەیەک لە ڕووکاری پشتەوەی مۆبایلەکە داپۆشراوە بە چینێک لە ڕەنگی ڕەشی درەوشاوە و لاتەنیشت و لێوارەکانیشی بە ڕەنگی پرتەقاڵی داپۆشراوە و لە کاتی بەرکەوتنی بۆ ڕووناکی دەدرەوشێتەوە، سەبارەت بە لۆگۆی McLaren ئەوا بە هەمان شێوە لە کاتی بەرکەوتنی بۆ ڕووناکی بە چەند ڕەنگێکی جیاواز دەدرەوشێتەوە.\nلەگەڵ ڕەنگی نوێ و دیزاینە نوێیەکەدا کۆمپانیای وەن پڵەس تەکنیکێکی نوێی ڕاگەیاند بۆ بارگاویکردنەوەی مۆبایلەکە کە بە OnePlus Warp Charge ناوی دەبات، لە ماوەی پێشووتردا ئاماژەمان بەوە کردبوو کە خێرایی بارگاویکردنەوەی ئەم تەکنیکە 50 وات دەبێت ئەمەش بە پێی هەندێک لە پێشبینیەکان و هەواڵە دزەپێکراوەکان بوو بەڵام وا دیارە ڕاست نەبوو چونکە تەکنیکە نوێیەکە بە خێرایی 30 وات مۆبایلەکە بارگاوی دەکاتەوە، واتە بە تەنها بارگاوی کردنەوەی بۆ ماوەی 20 خولەک ڕێژەی لە سەدا 50%ـی پاتری مۆبایلەکە بارگاوی دەبێتەوە.\nمۆبایلەکە لە ڕووی تایبەتمەندییەوە جیاوازییەکی وای نییە لەگەڵ جۆری ئاسایی لە OnePlus 6T تەنها ئەوە نەبێت ڕەنگی وایەری بارگاویکەرەوەی مۆبایلەکە پرتەقاڵیە و هەروەها خوودی مۆبایلەکەش کاردەکات بە ئەندرۆید پای 9.0 بە ڕووکاری Oxygen OS 9.0.5.\nڕوونما: لە جۆری Optic AMOLED و بە قەبارەی 6.41 ئینج و بە ڕوونی 1080×2340 پێکسڵ و بە دووری 19.5:9 و پارێزراوە بە چینێک لە نوێترین شوشەی پارێزەری Corning Gorilla Glass 6.\nپڕۆسێسەر: Snapdragon 845\nڕام: 10 گێگابایت.\nبیرگە: 256 گێگابایت و پشتگیری لە بیرگەی دەرەکی ناکات.\nکامێرای پێشەوە: 16 مێگاپێکسڵ.\nکامێرای پشتەوە: دوو کامێرا بە ڕوونی 16+20 مێگاپێکسڵ.\nتوانستی پاتری: 3700 ملی ئەمپێر و پشتگیری لە بارگاویکەرەوەی خێرا Warp Charge دەکات بە خێرایی 30 وات.\nسیستمی وەگەڕخەر: ئەندرۆید پای 9.0 بە ڕووکاری Oxygen OS 9.0.5.\nپاراستن: هەستەوەری پەنجەمۆری ژێر ڕوونما.\nنرخ: 699$ دۆلار.\nبەرواری بەردەستبوون: 13/12/2018\nتاگەکان OnePlus 6T McLaren Edition


ڕێکخراوه‌کانی کۆمەڵگەی مه‌ده‌نی/ شاروخ حەسەن زادە – چاونیوز\nپرۆسەی گۆڕان لە کۆمەڵگەیەکی داخراو بۆ کۆمەڵگەیەکی مەدەنیی کراوەی پێشکەوتووخواز به هه‌موو پێوه‌ر و تایبه‌تمه‌ندییه‌کانی، لە چەندین بواردا پێویستیی بە گۆڕانکاری و ھەوڵی جددی ھەیە که ئێمه ده‌توانین ئاماژه به‌و چه‌ند خاڵە بکه‌ین:\n١– هه‌بوونی ڕێکخراوەکانی کۆمەڵگەی مەدەنی: بۆ ئەم مەبەستە دەبێ چەندین ڕێکخراوی جۆراوجۆر لە کاری بەردەوام و جدیدا بن بۆ دەست‌پێکردن بە پرۆسەی گۆڕانی کۆمەڵگە و کاری ئەم ڕێکخراوانەش بریتی دەبێ لە وشیارکردنەوەی ھاووڵاتییان لەسەر ئەو بابەتانەی کە پێویستیی بە گۆڕان ھەیە، وەک گۆڕان لە بەشە کۆن و چەقبەستووەکانی داب و نەریتی کۆمەڵگە. هه‌روه‌ها دەبێ ئەم ڕێکخراوانە کارێک بکەن کە لە ڕووی ھزرییەوە هەتا ڕادەیەک نەوەکانی پێشوو ئامادە بکەن بۆ گۆڕینێکی مەبەستدار بۆ ئەوەی کاتی دەست‌پێکردن بە پڕۆسەی گۆڕان گرفتی چاوەڕواننەکراو نەیەتە بەردەم پرۆسەکە.\n٢– بواری سیستەمی سیاسی: لە بواری سیستەمی سیاسیدا دەبێ وڵات لە سیستەمێکی دیکتاتۆریی بەرژەوەندیخوازەوە بگۆڕدرێ بۆ دەسەڵاتێکی دێموکراتی ھەڵبژێردراو کە بەرژەوەندیی وڵات لە سەرووی ھەموو جۆرە بەرژەوەندییەک دابنێ و گۆڕان لە ڕادەست‌کردنی دەسەڵاتەکان بە شێوەیەکی دێموکراتیکی بێت بەدور لە ھەر کارێکی پڕ له توندوتیژی.\n٣– جێگیرکردنی ئاشتی و ئاسایش و دادپەروەریی کۆمەڵایەتی: بۆ بەدیهێنانی دادپەروەری و ئاشتی و ئازادیی کۆمەڵایەتی کاری سیستەمی سیاسی و سەربازی لە سەرکوتکردن و پەراوێزخستنی دەنگە ئازادیخوازەکان دەگۆڕدرێ بۆ دابینکردنی ئازادی و دادپەروەری و سەربەخۆیی دادگاکان و پاراستنی وڵات لە دەستدرێژیی دەرەکی. واتە ھێزی سەربازی تەنیا بۆ بەرگری و بەرپەرچدانەوەی دەستدرێژیی دەرەکی بەکار دێ، نەک لە دژی ھاووڵاتییانی نێوخۆ و، ھێز لەژێر دەستی یاسادایە و ملکەچیی بۆ ھیچ لایەنێکی سیاسی نییە.\n٤– بواری ئابووری و پیشەسازی: دەبێ سیستەمی سیاسی گەشە بە ئابووریی وڵات و گرنگی بە بازرگانی نێوخۆ و ھەوڵی دروست‌کردنی بازرگانیی دەرەکی بدا و تەنیا بازرگانیی نێوخۆیی بوونی نەبێت. ھەروەھا دەبێ لایەنی پیشەسازی بەرەو پێشەوە بەرێ و گرینگیی تەواوی پێ بدا و ھەروەھا دابین‌کردنی بازاڕی ئازاد بەشێوەیەک کە چاودێری تەواو بکرێ لەسەر ئەم بازاڕە.\n٥–گۆڕان لە ڕۆڵی ئاییندا: ئایین وەک ئەوەی سەرچاوەی سەرەکیی دانانی یاسا و ڕێساکان و نەخشەی سیاسیی وڵات بێت و ئەو بەرژەوەندییەکانی وڵات دیاری بکا؛ دەگۆڕێ بۆ سیستەمێکی خواپەرستی و دوور دەکەوێتەوە لە گەمەی سیاسەت و سیاسەتمەداران. کەواتە لە کۆمەڵگەی مەدەنیدا ئایین ڕۆڵێکی ئەوتۆی نییە ئەگەر بەراورد بکرێ بە کۆمەڵگەیەکی داخراو.\n٦–گۆڕان لە بیرکردنەوە و ئەرکی تاکەکانی کۆمەڵگە: تاک لە تاکێکی کۆنەپەرستی نه‌ریتی باوەڕدار بە ئەفسانە و بیرە کۆنەکانەوە دەگۆڕێ بۆ کەسی نوێخوازی لێهاتووی ئەوتۆ کە بتوانێ لەگەڵ گۆڕانکارییەکانی سەردەمەکەی خۆی بگونجی. بۆ ئەوەی تووشی دابڕان نەبێ لە ڕەوڕەوەی سەردەمەکەی و تاک لە کەسێکی پشتبەستوو بە قەزا و قەدەرەوە دەگۆڕێ بۆ کەسێک کە پلانی ھەبێ بۆ داھاتووی خۆی و ئەرک و مافەکانی خۆیشی دەزانێت.\n٧–گۆڕان لە سیستەمی کۆمەڵایەتیدا: لە کۆمەڵگەی داخراودا ھەستی ناوچەگەرێتی و خزمایەتی زۆر بەھێزترە لە ھەستی نەتەوەیی و نیشتمانی. بۆیە دەبێ ئەم ھەستە بگۆڕدرێ بۆ دڵسۆزی و خۆشەویستی بۆ نیشتمان و مرۆڤایەتی و، دەبێ کار بکرێ بۆ کەمکردنەوە یان نەھێشتنی دەمارگرژیی ئایینی، چینایەتی، کۆمەڵایەتی و سیاسی(١).\nڕێکخراوەکانی کۆمەڵگەی مه‌ده‌نی (ڕێکام):\nمرۆڤ بوونەوەرەکی کۆمەڵایەتییە و بەشی هەرەزۆری ژیانی مرۆڤ بۆ پێوەندییە کۆمەڵایەتییەکان تەرخان دەکرێ، لە کۆمەڵگەکانی ئەمڕۆی مرۆڤایەتیدا بەشی هەرەزۆری خەڵک سەر بە ڕێکخراوێک، ڕەوتێک یان بیرۆکەیەکی دیاریکراون.\nله پێناسه‌ی ڕێکخراوه‌کانی کۆمەڵگەی مەدەنی (ڕێکام) ده‌گوترێ که ئه‌م دامه‌زراوانه ڕاستەوخۆ بەشێک نین لە چوارچێوەی سیستمی دەوڵەت بەڵام ڕۆڵێکی گرینگیان هەیە لەنێوان کۆمەڵگە و دەستەڵاتداران. وەک چۆن “هێگڵ” دەڵێ پردی پێوەندیی نێوان بنەماڵە و کۆمەڵگەی سیاسی، کۆمەڵگەی مەدەنییە، لێرەشدا پردی نێوان کۆمەڵگە و دەوڵەت ڕێکخراوە مەدەنیه‌کانن.\nبناخەی سەرەکیی چالاکی و کارکردن لە ڕێکخراوەکاندا ئەوەیە کە دەبێ سەربەخۆ بن و سەر بە دەوڵەتەکان نەبن، چوونکە ئەگەر سەر بە حکوماتەکان بن ئەوە ئیتر ڕێکخراوێکی کۆمەڵگەی مەدەنی سەربەخۆ نین و ده‌بنه (GONGO) ڕێکخراوگه‌لی دەوڵەتی، لە بەرامبەر NGO یا “governmental Organization Non” کە لە ئه‌ده‌بیاتی ئێران پێی دەگوترێ “سمن” یا “سازمانهای مردم نهاد”. لە کوردیدا وەک ڕێکخراوەکانی کۆمەڵگەی مەدەنی (ڕێکام) یا ڕێکخراوی ناحکومی باسی ده‌کرێ.\nپشتیوانی و هاوکاریی حکومات لەو ڕێکخراوانە ئەرکێکی ئەخلاقییە، بەڵام دەبێ ڕێکخراوەکان زۆر وشیار بن لە چۆنیەتیی هەڵسوکەوتیان دەگەڵ لایەنی په‌یوه‌ندیداری حکومه‌تی، مەبادا بکەونە ژێر چەتری دەوڵەت و سەربەخۆیی خۆیان لە دەست بدەن؛ چونکە بەمجۆرە نابنە ڕێکخراوێکی سەربەخۆی مەدەنی و سڤیل. هەڵبەت لەنێو وڵاتان بەتایبەتی لە وڵاتانی دیکتاتۆردا کە ڕێکخراوی جۆربەجۆر بەڕواڵەت سەربەخۆ دروست دەکەن و لە ژێرەوە خەت و بەرنامەیان دەدەنێ یا دەنا ڕێکخراو بە دانی ئیمتیازی جۆراوجۆر دەکرێنەوە! کە ئەمانە ناکەونە خانەی ڕێکخراوەکانی کۆمەڵگەی مەدەنیی سەربەخۆ. هه‌ربۆیه هەموو ئەو ئاریشە و گرفتانەی بەردەم کۆمەڵگە بۆتە هۆکاری ئەوەی کە ڕێکخراوەکانی کۆمەڵگەی مەدەنی (ڕێکام) ڕۆژبەڕۆژ پەرەیان پێ بدرێ و گەشەی بەربڵاوی چالاکییەکانیان زیاتر هەست پێ بکردرێ یان پڕبایەختر بن.\nبۆچوونی د. ئازاد گه‌لێک سەرنجڕاکێش و وردە. ئه‌و پێی وایه، ھەریەک لە کۆمەڵ و ڕێکخراوە خۆبەخشە ئازادەکان واتا ئەوانەی لە لایەن سیستەمی سیاسی ھەر دەسەڵاتێکەوە ھان نادرێن تا دەست بخەنە نێو کاروباری ھاووڵاتیانەوە و ھەوڵی پێشخستنی سەرجەم بوارەکانی ژیانی خەڵک و کۆمەڵگەکەیان دەدەن. بەمەبەستی کۆمەڵگەیەکی پێشکەوتووی ھاوچەرخ، کە ڕێز لە سەرجەم تاکەکان و توێژەکانی کۆمەڵ بگرێ، ئەرکەکانیان بۆ دیاری بکا و مافەکانیان بپارێزێ. بە واتایەکی‌تر سەرجەم ئەو کۆمەڵه ھەرەوەزی، پیشەیی، سیاسی، ڕێکخراوەیی، زانستی، وێژەیی، یانە وەرزشی و کۆمەڵایەتی ڕۆشنبیریانەی لەھەر یەکێک لە کۆمەڵگەکاندا بوونی ھەیە و ئاگادار و شارەزای ئەرک و ماف و توانا و کار و ئامانجەکانیانن. ھەروەھا لە شوێن خۆیانەوە ھەوڵی چەسپاندنی یاسا و بەدیهێنانی ئامانجەکانیان دەدەن. ئەو بۆشاییەش پڕ دەکەنەوە کە لەنێوان خێزان و دەوڵەتدا دروست بووە، بەڵام ئەمانە جیاوازتر لە ئەندامەکانی ھەر خێزانێک، کە وابەستەی داب و نەریت و کولتوور و ڕێسای خۆیانن و ڕابردوویانن، یان سیستەمی سیاسیی دەوڵەت یان وابەستەی کۆمەڵێک بەرنامە و یاسای تایبەت بە خۆیەتی و خۆی لێ لانادات، کار و ھەوڵەکانیان دەخەنە گەڕ بەڕادەیەک لە پێناو بەرژه‌وه‌ندیی ھەموو توێژەکانی کۆمەڵدا، ئامادەن زۆر سنوور ببەزێنن و تازەگەری بهێننە ئاراوە. بەمەش کۆمەڵگەیەک دادەمەزرێ کە ئازادی و بەختەوەری و ڕێزگرتن لە یەکتری و دابینکردنی ماف بۆ ھەمووانی تێدا بەرجەستە دەبێ.\nئەم کۆمەڵگەیە لەسەر سێ بنەمای سەرەکی دامەزراوە، کە دەکرێ لێرەدا بە کورتی ئاماژەیان پێ بکەین:\n١- ئیرادەی تاکەکانی کۆمەڵگە: مەبەست لەو ئیرادەیەیە کە ھەر یەک لە تاکەکانی کۆمەڵگە لە بەرەوپێشچوونی ڕەوتی کۆمەڵگەکە بڕیاری لەسەر ئەدەن و کاری بۆ ئەکەن. ئەم ئیرادەیە لای ھەر تاکێکی کۆمەڵگە جیاوازە لە خزمایەتی و کەسایەتی و ھۆزایەتی لە لایەک و ڕەگەزنامەی خۆیی لە لایەکی تر، چونکە ھەر تاکێک لە کۆمەڵگە بە ھۆی لەدایک‌بوونی لە خێزانێکدا بۆتە ئەندامی ئەو خێزانە و بنەماڵە و ھۆزەکەی. لە کاتێکیشدا بووەتە ئەو ئەندامە کە نە پرسی پێ کراوە و نە توانای بووە خۆی لێ لابدا. ھەروەھا وەک خەڵکی ناوچە یان وڵاتێک ئەندامیەتی بەسەردا بڕاوە بە ویستی خۆی نەبووە، بەڵکو بەپێی لەدایکبوون و پەروەردەبوون و گەورەبوونی لەو وڵاتەدا ئەو ڕەگەزنامەیەی پێدراوە و وەک خەڵکی ئەو ناوچەیە یان ئەو ھەرێمە ناسراوە یان ئەو وڵاتە ناسراوە. بۆ نمونە لەوانەیە زۆربەمان بە ویستی خۆمان نەبووبین بە ئێرانی و حەزمان پێ نەکردبێ، بەڵام بارودۆخی پەروەردەبوون و ژیانی ئێمە لە ئێران ئەو بڕیارەی بەسەر دابین. لە کاتێکدا خۆمان کورد بووین، بەڵام وەک ئێرانی ناسراوین.\n٢- ڕێکخستن و کاری ھاوبەش: مەبەست لە کاری ڕێکخستنی ڕێکوپێک و شیاوی ھەر کۆمەڵە و یانە و ڕێکخراو و پارتێکە، کە لەلایەن ئەندامەکانیەوە بە گیانی لێپرسینەوە و دڵسۆزی بۆ بەھێزبوون و گەشەکردنی ڕێکخراوەکەیان ھاوکاری و یارمەتیی یەکتر بدەن. دوای ئەوەش گیانی ھاوکاری لەگەڵ ڕێکخراو و کۆمەڵ و یانە و پارتەکانی تردا دەگۆڕنەوە و بە ھەموویان بە گیانێکی ھاوبەش خەبات دەکەن، کە بنیاتنانی کۆمەڵگەی مەدەنییە، چونکە ھەر یەکێک لە ئەندامانی ھەر ڕێکخراوێک بە ویستی خۆیان بوونە ئەندام و بڕیاری ئەوەیان داوە ھەموو تواناکانیان بۆ گەشەکردن و خزمەتی ڕێکخراوەکەیان بخەنە کار. بۆیە چاوەڕوانی گەشە و پێشکەوتنی لەو جۆرەیان لێ دەکرێ. ھەروەھا لە ھەر کۆمەڵگەیەکدا چەندە ڕێکخراو و یانە و پارت و کۆمەڵەکان زیاتر و چوست و چالاک بن ئەوەندە کۆمەڵگەی مەدەنی بەھێز و کاریگەرە.\n٣– یه‌کتر قبوڵکردنی ھەموو ئەندامانی کۆمەڵگە: مەبەست لەوەیە کە ھیچ کۆمەڵگەیەک نابیتە مەدەنی ھەتا ئەوەی ڕێکخراوی بەرانبەری قبوڵ نەکات و ھاوکاری نەکا و ڕێزی لێ نەگرێ. دیارە ئەگەر ھەموو ئەندامانی ھەر ڕێکخراوە و کۆمەڵێک یەکتریان قبوڵ کرد و ھاوکاریی یەکتریان کرد؛ پاشان کاری ئەندامانی ئەم ڕێکخراوە بۆ یارمەتیدان و ھاوکاریکردن و پێشکەوتنی ڕێکخراوەکانی تر بوو، ئەوا بناغەی بەدیهاتنی کۆمەڵی مەدەنی بەھێز و پتەو و ئایندەیەکی گەش و درێژخایەنی دەبێ. بەکورتی کۆمەڵی مەدەنی لە ئەنجامی چەندین کادری کارای جۆراوجۆر لە توانا و بەرنامە و بیرکردنەوەی ھاوچەرخ و ڕەگەزی جیاواز دادەمەزریت. ئەوەش دوای ئەوەی ھەستی خێزان و تایەفەگەری و ھۆزایەتی و ناوچەیی و ئایینی بۆ ھەستی خزمەتکردن و بنیاتنانی کۆمەڵگەیەکی فرەیی ئەگۆڕێت. باشتریشە ھەوڵەکانی ئەندامانی ئەو کۆمەڵە ڕێکخراوانە بە قەناعەت و باوەڕی خۆیان بێت. نەوەک لە بەرانبەر ماددە و خزمایەتی و تێرکردنی ئارەزووەکانی خودی و ئەندامەکان بێت یان لاسایی و چاولێکەری کۆمەڵگەکانی دەوروبەر و جیهان بێت”(٢).\n١- ئازاد ئەنوەر، د. کەیوان، کورد و کۆمەڵی مەدەنی، چاپی دووەم سلێمانی خانەی چاپ و بڵاو کردنەوەی چوارچرا ٢٠٠٤.\n٢- هەمان سەرچاوەی پێشوو


لایەنەکانی هەرێمی کوردسـتان باس لە هەڵوێستی خۆیان دەکەن لە بارەی پـرسی مامەڵەکردن لەگەڵ بەغدا\nلایەنە کوردیـیەکان باس لە هەڵوێستی خۆیان دەکەن لەسەر پرسی مامەڵەکردنی حکومەتی ناوەندی عیراق بە جیا لەگەڵ پارێزگاکان بە تایبەت لەگەڵ پارێزگای سلێمانی لەسەر بابەتی دابینکردنی موچەی مامۆستایان و فەرمانبەرانی ئەو شارە لەلایەن بەغدادەوە.\nپارتی دیموکراتی کوردستان زوو ئەو پێشنیارەی ڕەتکردوە و ئێستاش بە پێچەوانەی دەستوری عێراقی باس دەکات. لەو بارەیەوە خەسرۆ گۆران سەرۆکی فراکسیۆنی پارتی دیموکراتی کوردستان بۆ دەنگی ئەمەریکا وتی ئەو پێشنیارە پێچەوانەی دەستوری عێراقیە، لەلایەکی ترەوە ئێمەی کورد سەد ساڵە خوێن دەڕێژین لانی کەم ئەگەر دەوڵەتیشمان نەبێت با هەرێمێکی یەکگرتومان هەبێت ناکرێت بگەڕێینەوە خاڵی سفر.\nدەشڵێت هەر کوردێکی نیشتمانپەروەر ئەو پێشنیارە قبوڵ ناکات ئەوە هەندێک لایەنی سیاسین نەک خەڵکی سلێمانی.\nلە بارەی ڕازیبوونی حەیدەر عەبادی بەو پێشنیارە، دکتۆر موسەنا ئەمین سەرۆکی فراکسیۆنی یەکگرتووی ئیسلامی وتی هێندەی من ئاگاداربم حەیدەر عەبادی زۆر لەسەر ئەم بابەتی بودجە ڕژدە، بۆیە بڕواناکەم بچێتە ژێر باری ناردنی بودجە بە تەنها بۆ سلێمانی.\nبە هەمان شێوە وادیارە باڵی زۆرینەی یەکێتیش ئەو پێشنیارە ڕەتدەکەنەوە سەعدی ئەحمەد پیرە ئەندامی مەکتەبی سیاسی یەکێتی نیشتمانی کوردستان بە دەنگی ئەمریکای وت ئێمە پێشتریش یاسای پارێزگاکانمان ڕەتکردوە تا کوردستان یەکگرتوو بمێنێتەوە وە یەک کوردستان هەیە کە گفتوگۆ دەکات لەگەڵ حکومەتی عێراق وە هەر فۆڕمێکی ترمان لە ڕابردودا ڕەتکردۆتەوە.\nبەڵام پـێدەچێت باڵی ناوەندی یەکێتی لەگەڵ پێشنیارەکە بن. لەو بارەیەوە شاڵاو عەلی عەسکەری وتەبێژی باڵی ناوەندی یەکێتی وتی ئێمە لە پێشتر ڕامانگەیاند کە دژی دوو ئیدارەیین، بەڵام حاڵەتێک هاتۆتە پێش کە هیچ حورمەتێک بۆ قوتی خەڵک نەماوە وە ناکرێت نەگەڕێین بەدوای چارەسەردا.\nشۆڕش حاجی وتەبێژی بزوتنەوەی گۆڕان بۆ دەنگی ئەمەریکا وتی ئێو پێشنیارە هەڵوێستی فەرمی حیزبەکەیانە و هۆکار هەیە لەو بارەیەوە ڕۆژی750 هەزار بەرمیل نەوت بفرۆشرێت و قوتی خەڵک نەدرێت و داهاتەکەی بۆ دوو بنەماڵە دەبێت لەو سۆنگەیەوە ئەو پێشنیارەمان کردووە.\nفراکسیۆنە ئیسلامیەکانیش لەگەڵ پـێشنیاری مامەڵەی جیای حکومەتی ناوەندی عێراقن لەگەڵ سلێمانی. دکتۆر موسەنا ئەمین سەرۆکی فراکسیۆنی یەکگرتوی ئیسلامی وتی ئێمە لەگەڵ هەر پێشنیارێکین بۆ پێدانی موچەی فەرمانبەران ئیتر ئەو موچەیە لە هەولێرەوە دەدرێت یاخود لە بەغداوە گرنگ ئەوەیە ئەم کێشەیە چارەسەربکرێت.\nهەروەها ئەحمەد حاجی ڕەشید سەرۆکی فراکسیۆنی کۆمەڵی ئیسلامی لە پەرلەمانی عێراق ئاماژەی بە هەڵوێستی فراکسیۆنەکەیانی دا. لەو بارەیەوە وتی ئێمە خۆمان بەشێکین لە هەوڵی چارەسەرکردنی موچەی فەرمانبەران، بەڵام بە مەرجێک کاریگەری لەسەر چوارچێوەی هەرێمی کوردستان نەبێت.


شەپۆلی باران كۆتایی دێت و پلەی گەرما دادەبەزێت – تۆڕی میدیایی خەڵک\nشەپۆلی باران كۆتایی دێت و پلەی گەرما دادەبەزێت\n2020/11/10 - 8:15 PM\nبەپێی پێشبینییە كەشناسییەكان، شەپۆلی باران بارین تا كۆتایی سبەی شەو بەردەوام دەبێت و دواتر كەشوهەوا سەقامگیر دەبێت و پلەمانی گەرما نزم دەبنەوە.\nمحەمەد كەمال، شارەزای كەشناسی بۆ (خەڵك) ڕایگەیاند، پێشبینی دەكرێت لە بەرەبەیانی سبەی چوار شەممەوە نزمە پاڵەپەستۆی دەریای ناوەڕاست ناوچە جیاوازیەكانی هەرێمی كوردستان بگرێتەوە بەشێوەی ناوبەناو و سەرتاسەری بەهەورە تریشقەوە.\nڕاشیگەیاند، لە كاتەكانی نیوەڕۆدا تاڕادەیەك كەش ئاسایی دەبێتەوە و لەدوای نیوەڕۆوە ئەگەری چڕبوونەوەی هەورەكان هەیە بەتایبەت لەپارێزگای سلێمانی و ئیدارەی گەرمیان و هەڵەبجە و كەركوك و پێشبینی بارانی باش دەكەین لەگەڵ هەورەتریشقە و لە درەنگانی شەوی چوار شەممە كۆتایی بەشەپۆلی بارانبارین دێت.\nئاماژەی بەوەشكرد، لەنیوەڕۆی چوار شەممە ئەگەری هەوری ناوخۆیی هەیە بەڕێژەی 50 ٪ و لەنیوەڕۆ تاكاتی خۆرئاوابوون لەناوچەكانی ڕۆژهەڵاتی هەرێم ئەگەری تاوە باران و هەورەتریشقە هەیە و لەشەوی پێنج شەممە كۆتایی بەشەپۆلی دەریایی و ناوخۆیی دێت و ئاسمان ساماڵ دەبێت.\nجەختیشی كردۆتەوە، كە سبەینێ 2 پلەی تر گەرما نزمەبێتەوە و خێرایی با ئاسایی دەبێت.\nباران بارينپلەكانی گەرماكەشناسی هەرێم\nهاتووچۆ دەربارەی كەشی زستانە هۆشداری بە شۆفێران دەدات


پارە و وێنە و ڤیدیۆ\nئاژانسى هەواڵگرى سەربە وەزارەتى ناوخۆى عێراق ئاشکرایکرد، خێزانێکیان دەستگیر کردووە کە 22 کچیان هەڵخەڵەتاندووە و بۆ بڵاونەکردنەوەى وێنەکانیان پارەیان لێ وەرگرتوون، تەنها لە یەک کچیان 70 ملیۆن دیناریان وەرگرتووە.\nئاژانسى هەواڵگرى (28ى ئایارى 2021) لە بەیاننامەیەکدا بڵاویکردووەتەوە، دواى ئاگادارکردنەوە لەوەى کە لە پارێزگاى میسان کچێک هەڵخڵەتێنراوە و دواتر هەڕەشەى لێکراوە، دەستبەجێ تیمێکى تایبەت لە مەفرەزەکانى ئاژانسى هەواڵگرى و لێکۆڵینەوەى فیدراڵى پێکهێنرا.\nئەوەش هاتووە، دواى هەوڵەکان و کۆکردنەوەى زانیارى کەسێک دەستگیر کرا کە کچەکەى هەڵخەڵەتاندووە و بڕى 70 ملیۆن دینارى عێراقى لێ وەرگرتووە تا وێنەکانى لە تۆڕە کۆمەڵایەتییەکان بڵاونەکاتەوە.\nبەپێى بەیاننامەکە، تۆمەتبارەکە دانیناوە بەوەدا کە هەمان کارى لەگەڵ 22 کچى تر لە پارێزگاى میسان کردووە و بۆ ئەوەش دایکى و باوکى هاوکارییان کردووە، ئەو دوو تۆمەتبارەى تریش دەستگیر کراون و ئەوانیش دانیانیاوە بە هەڵخڵەتاندنى چەندین کچ و ئەنجامدانى چەندین کارى دزى.\nپێشتریش سەرچاوەیەکى ئەمنى ئاماژەى بەوەدابوو، ئەو گەنجە وێنە و گرتەى ڤیدیۆیى ئەو کچانەى تۆمار کردووە لە حاڵەتى ناشایستەدا و دواتر هەڕەشەى بڵاوکردنەوەى کردووە ئەگەر پارەى نەدەنێ و لەو ڕێگەشەیەوە پارەیەکى زۆرى کۆکردووەتەوە.


مەریوان وریا قانع : مەترسییەکانی ئەردۆگان . – WTARIKURD\nئەردۆگان سیاسییەکی دەسەڵاتگەریش نەبووبێت ١٣ ساڵی تەمەنی حوکمڕانیی بێ ڕکابەریی خۆی و پارتەکەی ، ئەم پیاوەی گۆڕیوە بۆ یەکێک لە سەرکردە دەسەڵاتگەرەکانی ناوچەکە. سەرکەوتنە سیاسییە یەک لەدوای یەکەکانی وێناکردنەکانی ئەم پیاوەی بۆ خۆی و بۆ تورکیا و بۆ دونیا گۆڕیوە. ئەم پیاوە لە ساڵی ٢٠٠٢ تا ئێستا نۆ ھەڵبژاردنی گەورەی لە تورکیادا بردۆتەوە. لەوانە سێ ھەڵبژاردنی پەرلەمان ، سێ ھەڵبژاردنی شارەوانییەکان ، دوو ڕیفراندۆم و یەک ھەڵبژاردنی سەرۆکایەتیی . ئەم سەرکەوتنە سیاسییە گەورانە تەماحەکانی ئەم پیاوەی گەورەتر و خەونەکانی قەبەتر و وەھمەکانی ترسناکتر کردوە .\nئەو نەخۆشیە سیاسییەی ئەردۆگان تووشی بووە ھەمان ئەو نەخۆشییە سیاسییەیە کە تووشی زۆربەی ئەو ھێزانە دەبێت کە ماوەیەکی درێژ لە دەسەڵاتدا دەمێننەوە بەبێ لێپرسینەوەیەکی ڕاستەقینە ، کە کۆنترۆڵی دەزگاکانی دەوڵەت و دەزگاکانی لێپرسینەوەی سیاسیی و دەزگاکانی کۆمەڵگای مەدەنی و دەزگاکانی میدیا دەکەن . ئەردۆگان تەنھا نیازی بردنەوەی ھەڵبژاردنە پەرلەمانتاریەکەی ئەمجارەی نییە ، بەڵکو نیازی ئەوەشی ھەیە ئەوەندە کورسی بباتەوە بتوانێت دوو مەبەستە سیاسییە سەرەکییەکەی بپێکێت.\nیەکەمیان ـ ئەوەیە بتوانێت حوکمڕانییە تاکحیزبیەکەی بچەسپێنێت و پێویستی بە ھیچ ھێزێکی سیاسیی لە وڵاتەکەدا نەمێنێت .\nدووھەمیان ـ ئەوەندە دەنگ بەدەستبھێنێت بتوانێت دەستوری وڵاتەکە بەجۆرێک بگۆڕێت کە سیستمە سیاسییەکە بۆ سیستمی سەرۆکایەتی بگۆڕێت .\nئەمەش لەو ناوچەیەی ئێمەدا یەکسانە بە دروستکردنی سوڵتانیزمێکی سیاسیی کە ھەموو شێوازێکی بەرپرسیارێتی سیاسیی و لێپرسینەوە و دەستگۆڕکێیەکی ڕاستەقینەی دەسەڵات پەکدەخات.\nئەوەی لە کار و کردەوە و ھەڵسوکەوتە سیاسییەکانی ئەدرۆگاندا نادەستوریی و نایاساییە ئەوەیە ئەم پیاوە وەک سەرۆکی وڵاتەکەی پارێزگاری لەو بێلایەنییە سیاسیی و دەستورییە ناکات کە ھەموو سەرۆکێک پێویستە بیکات . سەرۆکی وڵات سەرۆکی ھەموو پارتە سیاسییەکان و ھەموو گروپە ناکۆکەکان و ھەموو تاکەکەسە جیاوازەکانی وڵاتە ، کەسێکە لەسەرەوە و لەدەرەوەی ململانێ حیزبیی و ناوچەیی و ئایدیۆلۆژییەکاندایە . بەڵام ئەوەی ئێمە دەبینین ئۆردۆگانێکی موجاھیدە ، ئیسلامچییەکی خەڵەتێنەرە ، بە قورئانێکەوە ناوچە بە ناوچەی تورکیا دەگەڕێت و لەڕێگای پڕوپاگەندەکردنەوە دەنگ بۆ پارتە سیاسییەکەی خۆی کۆدەکاتەوە . ئەمەش نەک کارێکی نادەستورییە ، بەڵکو بەشێکە لەو ئەخلاقە سیاسییە کە دەریدەخات ئەم پیاوە ڕێزی ھیچ شتێک ناگرێت کە سنوور بۆ دەسەڵاتەکانی دابنێت. ئەردۆگان بەرەو ئەوە دەڕوات ببێت بە ڤلادیمێر پوتینی تورکیا.


12:22 - 11/05/2019 143 جار خوێندراوەتەوە\nسازدانى هه‌ڵمه‌ت محه‌مه‌د\nنزیکەی ١٠ ساڵە جەبار یاوەر ئومێد دەخوازێ کە هێزی پێشمەرگە یەکبخرێتەوە و کۆتایی بەو پەرشوبڵاوییەی بهێنرێت، لە کەم دیداری رۆژنامەوانیدا ئەو قسانەی نەکردبێتەوە. بەڵام ئەمجارە ئومێدی زۆرە لە کابینەی نێودا گۆڕان و یەکێتی وپارتی بەڕاستی هێزەکان یەک بخەن و کوردستان ببێتە خاوەن سوپایەکی نیشتمانیی و هەرێم ئەو لەکە و تانەیەی بەناوچاوانەوە نەمێنێ کە پێشمەرگە چەند پارچە و لەتلەتە.\nلەم دیدارەدا جەبار یاوەر ئەمیندارى گشتى وەزارەتى پێشمەرگە راشکاوانە دەڵێت: ئیتر ئەو سەردەمە بەسەرچوو حزب هێزی چەکداری هەبێ. پیویستە حزبەکان شانازی بە بەرنامە و پرۆژەکانیانەوە بکەن نەک ئەوەی چەند چەکداریان هەیە.\n* به‌شێوه‌یه‌كی گشتی بایه‌خی به‌نیشتیمانیكردن و یه‌كخستنی هێزی پێشمه‌رگه له‌چیدایه‌و بۆچی گرنگه؟\n- ئێمه ئێستا حكومه‌ت و په‌رله‌مانمان هه‌یه، هه‌ر شوێنێك جا چ هه‌رێمبێ یان ده‌وڵه‌تێكی فیداراڵی یان كۆنفیدراڵی یان ده‌وڵه‌تێكی مەرکەزی، پێویسته هێزێكی چەکداری هه‌بێ بیپارێزێت. هه‌رێمی كوردستان بێگومان پێویستی بە هێزێک هەیە بۆ پاراستنی سنوورو خاك و ئاسمانەکەی. بێگومان هێزی پێشمه‌رگه‌ش ئه‌و هێزه‌یه به‌پێی بڕگه‌ی ٥ لە مادەی ١٢١ ی ده‌ستووری عێراق، پاسه‌وانی هه‌رێمی كوردستانه. ئه‌م هێزه ده‌بێ رێكبخرێتەوە له‌ژێر سایه‌ی وه‌زاره‌تی پێشمه‌رگەدا. بۆ ئەمەش چوار یاسامان هه‌یه و ده‌بێ به‌پێی ئه‌و یاسایانه هێزه‌كان رێكبخرێن‌و كاروباره‌كانیان بەڕێوە ببرێ.\nیاسای ژماره ١٩مان هه‌یه كه هه‌یكه‌ل و پێكهاته‌و ده‌سه‌ڵاته‌كانی هه‌موو ئۆرگانه‌كانی وه‌زاره‌تی پێشمه‌رگه‌ی دیاریكردووه، هه‌روه‌ها یاسای ٣٤ مان هه‌یه كه مافه‌كانی كه‌مئه‌ندامی هێزی پێشمه‌رگه دیاری ده‌كات، یاسای ٣٣ مان هه‌یه كه مافی ڕێزلێنان بۆ هێزه‌كانی پێشمه‌رگه ده‌سته‌به‌ر ده‌كات. بێجگه له‌وانه‌ش یاسای ٣٨ مان هه‌یه كه پێی ده‌ڵێن یاسای ڕاژه‌و خانه‌نشینی پێشمه‌رگه. ئێمه ئێستا له قۆناغێكی مێژوویداین‌و ده‌بێت هێزه‌كانمان به‌ره‌و هێزێكی یه‌كگرتوویی ده‌وڵه‌تی ته‌واو مۆدێرن ببەین.\n* ئەیچۆن ده‌توانن هێزی چه‌كداری حزبه‌كان بگۆڕن بە هێزێكی نیزامی؟\n- سه‌رده‌می بوونی هێزی چەکدار لای حزبی سیاسی كۆتایی هاتووه. له‌به‌ر ئه‌وه‌ی ده‌بینین ئه‌و ئەزموونانه‌ی كه هه‌ن له چوارده‌وری ئێمه‌ش، هه‌ر ده‌وڵه‌تێك ئه‌گه‌ر فره هێزبوو یان حزبی سیاسی چەکداری هه‌بوو، به‌رده‌وام هه‌لومه‌رجی ئاسایشی ئه‌و وڵاته جێگیر نییه. تۆ سه‌یری یه‌مه‌ن بكه سه‌یری سوریا و لوبنان و لیبیا بكه. چاو لە ئەزموونی سودان و ته‌نانه‌ت عێراقیش بکە هەمیشە جێی مشتومڕ و نائارامی بوون. له‌به‌رئه‌وه ده‌بێ ئێمه‌ش ئێستا له كابینه‌ی نوێدا ئه‌و پرۆژه چاکسازییە کە یه‌كێك له خاڵه هه‌ره گرنگه‌كانی ڕێكخستن‌و یه‌كخستنی هێزی پێشمه‌رگه‌یه، بتوانین هێزه‌كانی پێشمه‌رگه به میكانزمێكی گونجاو ڕێكبخه‌ین له‌ژێر سایه‌ی حكومه‌تی هه‌رێمی كوردستاندا تا هەرێمەکەمان بپارێزین له كاتی ململانێ به‌تایبه‌تی له كاتی هه‌ڵبژاردنه‌كان یان ده‌ستاوده‌ستكردنی ده‌سه‌ڵاتدا توشی شه‌ڕێكی دیكه‌ی ناوخۆیی نه‌بینه‌وه.\n* باستان له چاکسازیی كرد له وه‌زاره‌تی پێشمه‌رگه‌دا، ئه‌و پرۆسه‌یه تائێستا به‌چی گه‌یشتووه؟\n- پرۆژه‌کە لە ٣٥ خاڵدا کۆکراوەتەوە، تیمێكی وه‌زاره‌تی پێشمه‌رگه ماوه‌یه‌كی زۆرە ئیش له‌سه‌ر داڕشتنیدا دەکەن بۆ دیاریکردنی میکانیزمی یه‌كخستی هێزه‌كانی پێشمه‌رگه هه‌م له‌ڕووی پێكهاته‌وه هه‌م له‌ڕووی فه‌رمانده‌ییكردنییانەوە. له دنیادا هێزه چەکدارەكان به‌و شێوه‌یه ڕیكده‌خرێن كه ناودەبرێ به (سه‌ركردایه‌تی و كۆنتڕۆڵكردن) زیاتر له دوو مانگه له‌ناو وه‌زاره‌تی پێشمه‌رگه له‌باره‌ی چۆنێتی جێبه‌جێكردنییه‌وه مشتومڕی لەسەر ده‌كرێت.\nله‌سه‌ر هه‌ندێ ورده‌كاری ئیداریی‌و ژمێریاریی بیرو بۆچوونی جیاواز هه‌یە، به‌ڵام له‌سه‌ر چوارچێوه گشتییه‌كه‌ی پرۆژەی چاکسازیی هیچ كێشه‌یه‌ك نییه. من له‌و باوه‌ڕه‌دام له كابینه نۆ‌دا ئه‌و كێشانه چاره‌سه‌ر ده‌بن و ده‌توانین به شێوازێكی گونجاو ئه‌و هێزانه كۆبكه‌ینه‌وه له‌ژێر سایه‌ی وه‌زاره‌تی پێشمه‌رگه‌دا و له‌ژێر فه‌رمانده‌یه‌كی یه‌كگرتوو له هه‌رێمی كوردستان.\nشتێکی گرنگ هەیە ئەویش ئەوەیە نابێ تەرکیزمان ته‌نیا لەسەر هێزێکی یەکگرتووی پێشمه‌رگه هەبێ، بەڵکو ده‌بێ ئێمه لەپاڵ ئەمەدا هێزه‌كانی ئاسایش و دژەتیرۆریش یه‌كبخه‌ین. هێزه‌كانی زێره‌ڤانی و به‌رگریی و فریاکەوت ئاوێتە بکەین هەروەها هێزه‌كانی پۆلیسیش. دەبێ هه‌موو ئه‌و هێزانه‌ی له هه‌رێمی كوردستاندان یەکگرتووبن و فەرماندەیەکی هاوبەش هەبێ بۆ سەرکردایەتیکردنیان تا له‌كاتی مه‌ترسی له‌سه‌ر هه‌رێم هه‌موو به‌یه‌ك ئاراسته ئیش بكه‌ن.\nبەڕاستی نابێ ئه‌م هێزانه خۆیان دوژمنی یه‌كبن له‌سه‌ر بیروباوه‌ڕی سیاسییان چونكه ئه‌وه زۆر زۆر ترسناكه. ئه‌و هێزانه ده‌بێت هه‌ڵگری بیروبڕوای نیشتمانیی بن، داكۆكی له وڵات و سه‌روه‌ری خاك و پارێزگاری له هه‌موو هاوڵاتیان بكه‌ن. چونكه ئیتر نابێ هێزێكی چەکدار حزبێكی سیاسیی یان كه‌سێك بپارێزێ.\n* باشە ئەی ئه‌و هه‌وڵانه‌ی له ئارادان، به‌كوێ گه‌یشتوون؟\n- بێگومان ماوه‌یه‌كی زۆره باسی مه‌سه‌له‌ی یه‌كخستنی هێزه‌كانی پێشمه‌رگه ده‌كرێت و ململانێیه‌كی زۆر له‌سه‌ر ئه‌م بابه‌ته هه‌یه له‌لایه‌ن سیاسییه‌كانه‌وه، پرۆژه زۆره بۆ یه‌كخستنی ئه‌و هێزانه. له ساڵی ٢٠٠٦ه‌وه له هه‌وڵداین و لیژنه‌یه‌كی باڵای یه‌كخستنی هێزه‌كانی پێشمه‌رگه دروستبوو ماوه‌ی چوار ساڵ زیاتر من ئه‌ندامی لیژنه‌ی باڵا بووم وه‌كو یه‌كێتی، لای پارتیشه‌وه به‌ڕێز كاك فه‌ریق شێروان بوو، ئێمه چوار ساڵ زیاتر كارمان كرد هه‌تا یاساوڕێنماییەکانمان یه‌كخست تا بەوەگەیشت هه‌ردوو وه‌زاره‌تمان له٢٠١٠ یه‌كخست، ئێمه نۆ ساڵه خه‌ریكی یه‌كخستنین به‌ڵام له‌و نۆ ساڵه‌دا توانیومانە یه‌ك له‌سه‌ر چواری ئه‌و هێزانه یه‌كبخه‌ین.\nهەرێمی کوردستان نزیكه‌ی ١٧٠ هه‌زار چه‌كداری هه‌یه، ئیستا ٤٢ هه‌زار پێشمه‌رگه یه‌كخراون لەناو ١٤ لیوادا کە لە زمنی وه‌زاره‌تی پێشمه‌رگه‌دان. کەواتە هێشتا ١٢٠ هه‌زار پێشمه‌رگه له‌ژێر فه‌رمانده‌یی هێزی ٧٠ و ٨٠ ماونەتەوە. بێگومان ده‌بێ له پرۆسه‌ی یه‌كخستنی هێزی پێشمه‌رگه‌دا له‌كابینه‌ی داهاتوو بیانخه‌ینه ژێر ڕكێفی وه‌زاره‌تی پێشمه‌رگه‌وە.\n* هۆكارو ئاسته‌نگه‌كانی به‌رده‌م ئه‌م پرۆژه‌یه چین؟\n- هۆکار زۆرن و هەندێکیان په‌یوه‌ندییان به ململانێی سیاسییه‌وه هه‌یە، بۆ نموونە دوای ٢٠١٥ کاتێ كێشه‌یه‌كی گه‌وره له په‌رله‌مانی كوردستان دروستبوو به‌تایبه‌تی له‌نێوان گۆڕان و پارتی، ئه‌وه زۆر ڕۆڵی هه‌بوو له په‌كخستنی پرۆسه‌كه‌دا. بێجگه له‌وه‌ش شه‌ڕی داعش و قەیرانی دارایی ڕۆڵێكی گه‌وره‌یان هه‌بوو بۆ په‌كخستنی پرۆسه‌كه. به‌ڵام ئومێد ده‌كه‌ین ئه‌م حكومه‌ته کە شەراکەتی پارتی و یه‌كێتی و گۆڕانه‌و هه‌موویان پرۆژه‌ی یه‌كخستنیان هه‌یه، کۆتایی پێبهێنرێت و په‌له‌ی تێدا بكرێت. دیاره بێگومان گیروگرفت زۆره، به‌ڵام ده‌بێت بتوانین به‌سه‌ریاندا زاڵ بین.\nبۆ سەرخستنی ئەم پرۆژە گرنگ‌و ستراتیژییە، پێویستە حزبه‌كان متمانه‌یان به یه‌كتری هه‌بێ، هەروەها دەبێ هەموو حزبه‌کان بگه‌نه قه‌ناعه‌ت كه قوه‌ت و توانای حزبی سیاسی له به‌رنامه‌كه‌یدابێ نه‌ك له هێزه سه‌ربازییه‌كه‌یدا. دەبێ ئیتر ئێمه له‌و قاوغه ده‌رچین كه‌حزبی سیاسی به‌هۆی هێزی چه‌كداره‌وه به‌هێزه، بێگومان ئومێدی گه‌وره‌شمان هه‌یه كه ئه‌مه بگۆڕێ.\n* ئەی بۆ دەرەوەی هەرێم بایه‌خی دیپلۆماسی لە یه‌كخستنی ئه‌م هێزانه‌دا لە کوێدایە؟\n- ئێمه له‌ڕووی جوگرافییه‌وه پێگه‌یه‌كی گرنگمان هه‌یه له‌ڕۆژهه‌ڵاتی ناوه‌ڕاستدا، سه‌ره‌ڕای ئه‌وه كوردستان ده‌وڵه‌مه‌نده به نه‌وت و گاز ئه‌مه‌ش ئابووری كوردستان ده‌به‌ستێتەوە به ئابووری جیهانه‌وه. دوای ساڵی ٢٠١٤ لە جیهاندا ناوی پێشمەرگە درەوشایەوە وزۆربه‌ی وڵاتانی جیهان به‌تایبه‌ت ئه‌وروپا و ڕوسیا و ئه‌مریكا و چین، كوردستانیان به‌هۆی ئازایه‌تی هێزی پێشمه‌رگه‌وە دەناسییه‌وه به‌تایبه‌ت له باشوورو ڕۆژئاوای کوردستان.\nوشه‌ی پێشمه‌رگه بووە وشه‌یه‌كی جیهانیی، له رۆژئاواش هێزه‌كانی سوریای دیموكرات و په‌یه‌ده و به‌تایبه‌تیش ئه‌و ژنانه‌ی له‌ناو هێزه‌كانی ئه‌واندا بوون، هێندەی تر ناوی پیشمەرگەیان بەرزکردەوە لەسەر ئاستی جیهان، ئێ کەوابێ دەبێ ئێمه‌ش كه‌ڵك له‌و ناوبانگه وه‌ربگرین و پێشمه‌رگه بكه‌ینه هێزێكی مۆدێرن كه خه‌ڵك شانازیی به ئازایه‌تییه‌وه بكات كه شه‌ڕی دژی تیرۆر ده‌كات.


عەفرین.. ژمارەیەك سەربازی توركیا و چەكداری ئۆپۆزسیۆنی سووریا كوژران – تۆڕی میدیایی خەڵک\nعەفرین.. ژمارەیەك سەربازی توركیا و چەكداری ئۆپۆزسیۆنی سووریا كوژران\n2019/06/04 - 1:28 PM\nهێزی ڕزگاری عەفرین ڕایگەیاند، لە زنجیرەیەك چالاكیدا لە شێراوا و جندرێس و مارع حەوت سەرباز و چەكداری ئۆپۆزسیۆنی سووریا كوژراون.\nبەپێی ڕاگەیەندراوی هێزەكانی ڕزگاری عەفرین، لە گوندەكانی جلبری و كەباشینی شێراوا، گوندی سەید عەلی سنووری مارع و ناوچەیەكی جندرێس چالاكیان لە دژی سوپای توركیا و گرووپە چەكدارەكانی ئۆپۆزسیۆنی سووریا ئەنجامداوە.\nلەو چالاكییانەدا حەوت سەرباز و چەكدار كوژران و ژمارەیەكی دیكەش بریندار بوون.\nزۆرینەی حیزبەكانی باشوور و ڕۆژهەڵاتی كوردستان لە قەیراندا چەقیون\nجەژن و قەیسی؛ خواردنێك سوودی زیاترە لە زیان\n2019/08/19 - 8:45 PM\nكاروانێكی نوێی یارمەتی سەربازی و لۆجستی ئەمریكایی، كە لە 60 بارهەڵگر پێكهاتبوون، دەچنە ناوچەكانی ژێر دەستی (پەیەدە) لە خۆرهەڵاتی سوریا.\nبەپێی سەرچاوە ڕۆژنامەوانییەكان، كاروانەكە لە عیراق و لە مەرزی سنوری سمێلكاوە بەرەو ناوچەی خەراب عەشق لە باشووری شاری كۆبانێ بەڕێكەوتووە.\nبە وتەی سەرچاوەكان، كاروانەكە ئامێری هەڵكەندن و مۆلیدەی كارەبا و ئۆتۆمبێلی دەبڵ ئەكسل و عەمباری سووتەمەنی و چەندان بارهەڵگری داخراو پێكهاتوون كە “پێدەچێت چەك و تەقەمەنییان تێدا بێت”.\nسەرچاوەكان دەڵێن، نزیكەی مانگێكە 450 بارهەڵگری یارمەتی ئەمریكایی گەیشتوونەتە عەمبارە سەربازییەكانی خەراب عشق لە ڕۆژئاوا.\n2019/08/19 - 8:09 PM\nحكومەتی هەرێمی كوردستان داوا لە توركیا و پەكەكە دەكات، ڕەچاوی دۆخی هاووڵاتیان و تایبەتمەندی هەرێمی كوردستان بكەن و چیتر نەبنە هۆكاری زیانگەیاندن بە هاووڵاتیانی هەرێمی كوردستان.\nوتەبێژی حكومەتی هەرێمی كوردستان لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، بەداخەوە ئەمڕۆ لە ئەنجامی بۆردومانی فڕۆكەكانی توركیا لە بناری قەندیل چەند هاووڵاتییەك برینداربوون و زیانی ماددیشی لێكەوتەوە.\nدەشڵێت: “حكومەتی هەرێمی كوردستان هاوخەمی لەگەڵ زیانلێكەوتووانی ئەو ناوچەیە دەردەبڕێت و نیگەرانە لەو بۆردومانە، داواش دەكات سەلامەتی هاووڵاتیانی هەرێمی كوردستان بپارێزێرێت و نابێت هاووڵاتیانی هەرێم ببنە ئامانجی بوردومان”.\nلە ڕاگەیەنراوەكەی حكومەتدا هاتووە، “داوا لە چەكدارانی پەكەكە دەكەین ڕەچاوی دۆخی هاووڵاتیانمان و تایبەتمەندی هەرێمی كوردستان بكەن و چیتر نەبنە هۆكاری زیانگەیاندن بە هاووڵاتیانی هەرێمی كوردستان”.\nداوا لە حكومەتی توركیا و چەكدارانی پەكەكە دەكەین نەبنە هۆی زیانگەیاندن بە هاووڵاتیانی هەرێمی كوردستان.\nبەداخەوە ئەمڕۆ لە ئەنجامی بۆردومانی فڕۆكەكانی توركیا لە بناری قەندیل چەند هاووڵاتییەك برینداربوون و زیانی ماددیشی لێكەوتەوە، حكومەتی هەرێمی كوردستان لە كاتێكدا هاوخەمی لەگەڵ زیانلێكەوتووانی ئەو ناوچەیە دەردەبڕێت و نیگەرانە لەو بۆردومانە، داواش دەكات سەلامەتی هاووڵاتیانی هەرێمی كوردستان بپارێزێرێت و نابێت هاووڵاتیانی هەرێم ببنە ئامانجی بوردومان. لەهەمانكاتدا داواش لە چەكدارانی پەكەكە دەكەین رەچاوی دۆخی ھاووڵاتیانمان و تایبەتمەندیی ھەرێمی كوردستان بكەن و چیتر نەبنە هۆكاری زیانگەیاندن بە ھاووڵاتیانی هەرێمی كوردستان.\n19 ی ئابی 2019\n2019/08/19 - 7:56 PM\nبەڕێوەبەرایەتی پۆلیسی گەرمیان ڕایدەگەیەنێت، لەسەر سكاڵای چەند هاووڵاتیەك، كە دزیان لێكراوە تەنانەت دوو ئاژەڵیان لێ دزراوە، كە بەمەبەستی قوربانی لەماڵەوە ڕایانگرت بوو چوار كەسیان دەستگیركرد.\nعەلی جەمال قەدووری، بەڕێوەبەری ڕاگەیاندنی پۆلیسی گەرمیان لە ڕاگەیەنراوێكدا، كە وێنەیەكی بۆ (خەڵك) نێراوە ڕایگەیاندووە، چەند هاووڵاتیەك لەگەڕەكەكانی سیروان، شەهیدان، شیروانە، حەمرین سكاڵایان هێنایە لای پۆلیس، كە دزیان لێكراوە.\nدەشڵێت: “ئەو هاووڵاتیانە تەنانەت دوو ئاژەڵێان لێ دزراوە، كە بەمەبەستی قوربانی كردن لەماڵەوە ڕایانگرت بوو، بۆیە دوای لێكوڵینەوە و بەدواداچوونی ورد بەشی پۆلیسی نەهێشتنی تاوانی گەرمیان توانیان چوار كەس دەستگیر بكەن”.\nڕاشیگەیاندووە ، ئەو چوار تۆمەتبارە دەستیان لەچەند حاڵەتێكی دزیكردندا هەبووە دوای لێكۆڵینەوە دانیان بەچەندین حاڵەتی دزینی مەڕ و ماڵات و زیاتر لەیەك تەن گەنمی هاووڵاتیەكیان دزیوە، لە ئێستادا بەبڕیاری دادوەر و بەپێی مادەی (444) بەندكراون لێكۆڵینەوەش لەگەڵیاندا بەردەوامە.\nئابوری49 خولەک پێش ئێستا


ڕەنگدانەوەی سیاسەتی دروستی حکومەتی هەرێم لە پەیوەندییەکانی دەرەوەی لە نەورۆزی ئەمساڵ\nبۆ ئەوکات سەخت و دژوار بوو، لەناو جەرگەى ئەنقەرەى پایتەختى تورکیا بە فەرمى ئاهەنگى نەورۆز بە جل و بەرگى کوردى و موزیکى کوردى سازبکەى و میوانانیش بریتى بن لە باڵیۆزو دیپلۆماتکارو پەرلەمانتارو کەسایەتى پایەبەرزو میدیاکاران.\nبیست ساڵ لەمەوبەر نوێنەرایەتى پارتى دیموکراتى کوردستان لە ئەنقەرە بەم کارە هەڵسا، کە ئەو کات سەفین دزەیى نوێنەرى پارتى بوو لە تورکیا. ئەو لە ووتارى بەخێر هێنان گوتى نەورۆز سیمبولى ئازادى و سەفرازى و گەلى کوردستان و گەلانى دیکەشە. پێویستە هەموو گەلان بە ئازادى و تەبایى و برایەتى بەیەکەوە بژین. فرە رەنگ و فرە ئایین و فرە زمان وفرە کەلتوور، جوانى زیاتر بە کۆمەڵگا دەبەخشێت. رێزگرتن لەم چەمکانە کۆمەڵگا بەهێزتر دەکات. بەمەش نزیکبوونەوەى زیاتر لەنێوان گەلان دروست دەبێت.\nبە داخەوە هەندێ لە بەرپرسانى ئەوکاتى تورکیا لەم پایەمە نەگەیشتن. چونکە هەمیشە سیاسەتى ئینکارى نەتەوەى کوردیان پەیڕەو دەکرد، بۆیە لە بەرامبەردا کۆمەڵێ ئاستەنگ و کێشەیان بۆ نوێنەرایەتى دروستکردو خەریک بوو بە جارێک دایبخەن.\nئەمڕۆ جیهانبینى و کرانەوەو پەیوەندییە ئابوورى و بازرگانى و کەلتووریەکان و پێگەى بەهێزى هەرێمى کوردستان و سیاسەتى دروستى حکومەتى هەرێم بۆ بونیاتنان و دروستکردنى پەیوەندى لەسەر بنەماى بەرژەوەندى هاوبەش و رێزگرتن لە سەروەرى و هاندانى پەیوەندى کەلتوورى لە نێوان گەل و نەتەوەکانى تر لەگەڵ گەلى کوردستان وایکردووە زۆربەى وڵاتان دەرگا بەڕووى هەرێمى کوردستاندا بکەنەوەو پەیوەندییەکانیان بگەیەننە قۆناغێکى پێشکەوتوو.\nتا ئێستا ٣٦ وڵات نوێنەرایەتى و نێردەى دیبلۆماسیان بە ئاستى جیاجیا لە هەرێمى کوردستان هەیە وێڕاى نووسینگەى نەتەوەیەکگرتووەکان و چەندین ئاژانس و رێکخراوى نێودەوڵەتى. ئەوەى دەمەوێ لێرەدا ئاماژەى پێبکەم پەیامى پیرۆزبایى نێردەى وڵاتانە لە هەرێمى کوردستان بە بۆنەى جەژنى نەورۆزى ئەمساڵ لەگەڵ ئەو تێگەیشتنەى ئەمڕۆ حکومەتى تورکیا هەیەتى بەبەراورد لەگەڵ بیست ساڵ لەمەوبەر.\nکونسوڵى گشتى کۆمارى چیک بە زمانى کوردى و جل و بەرگى کوردى گوتى کۆمارى چیک پەیوەندى دۆستانەى لەگەڵ هەرێمى کوردستان هەیە، پشتگیرى بەرەپێشچوونى هەرێم دەکات لە بوارى پەروەردەو تەندروستى و بوارە جیاجیاکان، سەرەڕاى ڤایرۆسى کۆڕۆنا هیواى ساڵێکى نوێى تەندروست و گەشاوە بۆ گەلى کورد و هەموو خەڵکى هەرێمى کوردستان دەخوازم، جەژنى نەورۆزتان پیرۆزبێت.\nبەرپرسى نووسینگەى باڵیۆزخانەى کەنەدا لە هەرێمى کوردستان دەڵێ: نەورۆز وسەری ساڵی نوێی کوردی پیرۆزە. هاوکات باڵیۆزی بەریتانیا ستیفن هیکی بە ناوی گەلی بەریتانیاوە پیرۆزبایی نەورۆز لە گەلی کورد دەکات. كۆنسوڵگه‌ری گشتی كۆماری چینی میللی جه‌ژنی نه‌ورۆز له هه‌موو لایه‌ك پیرۆز ده‌كات، به هیوای ئه‌وه‌ی ئه‌م نه‌ورۆزه ببێته مایه‌ی خۆشی و له‌ش ساغی بۆ خۆتان و خانه‌واده‌كانتان.\nلە پەیامێکدا کونسوڵى گشتى یۆنان بەبۆنەی جەژنی نەتەوەیی نەورۆز دەڵێ، پیرۆزباییەكی گەرم ئاراستەی هاووڵاتیانی كوردستانی خۆشەویست دەكەین، هیوادارین ئەم جەژنە ببێتە مایەی شادی و لەشساغی بۆ هەمووان.\nلە وڵاتانى عەربیش کۆنسوڵی گشتیی دەوڵەتی ئیماراتی عەرەبی یەکگرتوو گوتى، "خۆشحاڵین کە بە ناوی خۆمان و دەوڵەتی ئیماراتی عەرەبی یەکگرتووەوە پیرۆزبایی لە گەل و سەرکردایەتیی هەرێمی کوردستان بکەین بەبۆنەی هاتنی جەژنی نەورۆز و سەری ساڵی نوێی کوردی". هەروا دەڵێ"داواکارین لە خودا ئەم بۆنە ئازیزە بە بەرەکەت و بەردەوامی خۆشی و دەستکەوتەکان کورد بگێڕیت. خودا هەرێمی کوردستان بپارێزێت".\nوڵاتى ئیتاڵیا کە لە نێو کارەساتێکى خەمناکى مرۆییدایە بەهۆى ڤایرۆسى کۆڕۆنا، کونسوڵى وڵاتەکەیان لە هەرێم گوتى: ئەم نەورۆزە ئاسایی نییە بەهۆى ئەم پەتایە، هیوادارم ساڵى نوێ ببێتە مایەى گەشانەوەو تەندروستى. لە جێى ئاهەنگ و شایی لەساڵانى رابردوو لەم کاتەدا باشترە ئەمڕۆ بە ئارامی دانیشن. هاوکات کونسوڵگەرى گشتى ئەڵمانیا لە هەرێم بەبۆنەى جەژنى نەورۆز وێڕاى پیرۆزبایى هیواى خۆشى و بەختەوەرى بۆ گەلەکەمان دەخوازێت.\nکونسوڵى گشتى ئەمریکا لە هەرێم بە جلى کوردى و لە کورتە ڤیدیۆیەکدا دەڵێ دەمەوێ پیرۆزبایى نەورۆز لە یەکە یەکەتان بکەم. کاتى بیرکردنەوەو نوێبوونەوەو خۆڕاگرى. هەروەک گەلى کورد چۆن لە رابردوودا چەندین ئاستەنگیان تێپەڕاند، دڵنیام بە یەکەوە خۆڕاگر دەبین بۆ تێپەڕاندنى ئەو ئاستەنگانەى کە ڤایرۆسى کۆڕۆنا هێناویەتیە پێش. هیواى بەختەوەرى و تەندروستى باشتان بۆ دەخوازم نەورۆزتان پیرۆز.\nکونسوڵى گشتى هۆڵەندا لە هەرێم دەڵێ بۆ زۆربەمان نەورۆزى ئەمساڵ لە کاتێکدایە کە نیگەرانین. نەورۆز هێماى لەدایکبوون و چۆنیەتى سەرکەوتنە بەسەر ئاستەنگەکان. بەهیوام نەورۆز ئاشتى و تەندروستى لەگەڵ خۆى بێنێ. هۆڵەندا ساڵى نوێى کوردیتان لێ پیرۆزدەکات و جەژنى نەورۆزتان پیرۆز. هاوکات کونسوڵى گشتى فەڕەنسا لە هەرێم دەڵێ: ھیوای تەندروستی و بەختەوەری دەخوازم بۆ ھەموو ئەوانەی کە لە کوردستان و سەرتاسەری جیھان جەژنی نەورۆز دەکەنەوە.\nنوێنەری تایبەتی سكرتێری گشتی نەتەوە یەكگرتوەكان بۆ عیراق پەیامێكی ئاراستەی هاووڵاتیانی هەرێمی كوردستان و عیراق كردووە و دەڵێت "نەورۆز كاتی نوێبونەوە و ئاهەنگگێڕانی مێژوو و ناسنامەیە بۆ كوردەكان و چەندین گەلی دیكە لە سەرتاسەری جیهاندا، ئەمساڵیش لە ساتەوەختێكی تایبەت بە تەحەدییەكان دێتەوە".\nسەبارەت بە کۆمارى تورکیا، ئەمساڵ لەسەر زارى کەسى یەکەمى تورکیا رەجەب تەیب ئەردۆگان هەمان ئەو دەستەواژەو چەمکانە بە بۆنەى جەژنى نەتەوەیى کورد جەژنى نەورۆز دووبارە دەبنەوە کە بیست ساڵ لەمەوبەر لە تورکیا قەدەغە بوو سزاکەشى توند بوو. ئەوکاتەى بەڕێز سەفین دزەیى لە ئەنقەرە گوتى نەورۆز سیمبولى ئازادى و سەفرازى گەلى کوردستان و گەلانى دیکەشە. پێویستە هەموو گەلان بە ئازادى و تەبایى و برایەتى بەیەکەوە بژین، لە تورکیا زۆر نامۆ بوو. بەڵام ئەمڕۆ سەرۆک کۆمارى تورکیا لە پەیامێکدا بە بۆنەى نەورۆز دەڵێ: نەورۆز هێمای هیوا و برایەتی و پێکەوەژیانە و نه‌ریتی ئێمە دوورکەوتنەوەیە لە رەگەزپەرستی و پشت بەستنە بە یەکێتی و پێکەوەژیان.


٣٠مین ساڵ وەگەری كۆچی دوای ئیمام خومەینی\n٣٠مین ساڵ وەگەری كۆچی دوای ئیمام خومەینی\nبه رواری داگرتن : 2019-06-03 14:51\nناوەندی ھەواڵەكان - ٣٠مین ساڵ وەگەری كۆچی دوای ئیمام خومەینی ڕێبەری شۆڕشی ئیسلامی ئێران لە چەندین وڵات بەرز ڕاگیرا.\nئیمام خومەینی لە ٣ حوزەیرانی ساڵی ١٩٨٩ کۆچی دوای کرد، بەژداری چەندین ملیۆن کەس لە گۆرستانی بەهەشتی زەهرا بە خاک سەپێنرا. ئیمام خومەینی هەموو ساڵی لە ساڵ وەگەری کۆچی دوایەکەی یادی دەکرێت.\nباس لەوە دەکرێت، ئیمام خومەینی بە هەڵوێستی خۆی شۆڕشگێڕی دەناسرا و لە دژی زلهێزەکان و هاوپەیمانەکان ڕادەوەستا و لە ئەنجامدا شۆڕشێکی ئیسلامی دروست کرد.\nئیمام خومەینی بە دروشمی "لا شیعیة و لا سنیة وحدة وحدة الإسلامیة" نیشانی دەدات کە ئامانجی ڕاستیەکەی مەزهەب پەرستی نییە. بە دروشمەکەی نیشان دەدا کە ئامانجی ڕاستیەکەی یەکێتی ئیسلامە.\nئیمام خومەینی بە تێکۆشان لە دژی زاڵم و ستەمکارەکان بۆ گەلی موستەزعەف و هەژار بووە نمونەیەک و ئەوەی هەموو جارێک یەکێتی جیهانی ئیسلام لە بیری مسوڵمانەکان بێت، کۆتا هەینیی مانگی ڕەمەزانی وەکو ڕۆژی جیهانی قودس ڕایگەیاندوە.\nئیمام خومەینی سەبارەت بەو تێکۆشانەی لە دژی زالمەکان باسی لەوە کردبوو، ئەو تێکۆشانە دۆزێکی پیرۆزی ئیلاهیە و لە هەموو شت گرنگترە.\nگەورەترین ئامانجەکەی لە ناو بردنی زلهێزەکان بوو، هەروەها دەیویست بۆ هەژار و موستەزعەفەکان جیهانێک دروست بکات کە بنەماکەی دادپەروەری و ئازادی و یەکسانی بێت.\nئیمام خومەینی سەبارەت بە تێکۆشانی حەق و باتل باسی لەوە کرد، لە بنەمای ئەو تێکۆشانە شەڕی موستەزعەف و موستەکبیر هەیە.\nئیمام خومەینی وتبووی، گەورەترین دوژمنی مرۆڤایەتی "شەیتانی گەورە ئەمریکا و ئیسرائیل داگیرکەرە." هەروەها باسی لەوە کردبوو، ڕزگاری ئومەت بە بڕینی ئەو دوو دەستە دەبێت.\nئیمام خومەینی کە زۆر گرنگی بە فەلەستین و دۆزی پیرۆزی قودس دەدا باسی لەوە کرد، پێویستە تەواوی مسوڵمانەکان لەو ڕێگایەدا تەواوی دەرفەت و ئیمکانیان بە کار بێنن.\nئیمام خومەینی لە ٣ی حوزەیرانی ساڵی ١٩٨٩ لە تەمەنی ٨٧ ساڵی کۆچی دوای کرد، هەموو ساڵێک لە تەواوی جیهان بە تایبەتی لە ئێران یادی ئەو ڕۆژە دەکرێتەوە.(İLKHA)\nبليته كان ئیمام خومەینی ئێران ڕێبەر شۆڕەش


فڕۆکەیەکی جەنگیی رافایلی فەرەنسی ئامادەکاریدەکات بۆ کردەی هیرشکردنە سەر حەشارگەیەکی داعش لە خۆرئاوای پارێزگای کەرکوك لە 29 ئایار. [خاوەنی وێنە: وەزارەتی هێزە چەکدارەکانی فەرەنسا]\nهێرشێکی ئاسمانی لە ناوچە چیاییەکانی خۆرئاوای پارێزگای نەینەوا لانیکەم سێ چەکداری داعشی کوشت، فەرماندەیی ئۆپەراسیۆنە هاوبەشەکانی عێراق پێنجشەممە (12 تشرینی دووەم) رایگەیاند.\nوتەبێژ لیوا تەحسین خەفاجی بە دیارونای وت فەرماندەییەکە زانیاری هەواڵگری دەربارەی حەشارگەکانی داعش پێگەیشت لە زنجیرە چیای قەرەچوغ لە قەزای مەخمور کە پێویستی بە کاری دەستبەجێ هەبوو.\nوتی فەرەنسیەکان ئامادەبوون کۆمەکی پێویست دابینبکەن بۆ تێکشکاندنی ئەو شوێنانە هەر کە زانیارییان پێدرا و وتیشی چوارشەممە "هێرشێکی سەرکەوتوانە و کاریگەریان ئەنجامدا".\nوتی هێرشە ئاسمانیەکان چوار ئەشکەوتیان وێرانكرد کە شوێنی حەوانەوەی داعش بوون و لانیکەم سێ چەکداریان لەنێودا کوژرا.\nفەرماندە سەربازیەکانی عێراق چاودێری چیاکانی قەرەچوغ دەکەن لە قەزای مەخمور لە 22 کانونی یەکەم 2019. [خاوەنی وێنە: وەزارەتی بەرگری عێراق]\nخەفاجی وتی: "فەرەنسا بەردەوامە لە دابینکردنی کۆمەك بۆ هێزەکانمان و یارمەتیدانمان لە شکستهێنان بە پاشماوەکانی داعش وەك بەشێك لە پابەندبوونی به شەڕ دژی تیرۆریزم بە هاریکاری لەگەڵ هاوبەشە بیانی و هاوڕێکانمان."\nوتیشی بە دەستبەجێ دابینکردنی پشتیوانی ئاسمانی، فەرەنسا پشتڕاستیکردۆتەوە کە "هاوبەشێکی گرنگ و بەهێزە" لە عێراق لە شەڕی دژ به داعشدا.\nهه‌ر‌وه‌ها وتی ئۆپەراسیۆنەکە بەشێکە لە هەوڵە بەردەوامەکان بۆ شه‌نوكه‌وكردنی زنجیرە چیاکانی خانوکە و مەکحول لە باکوری پارێزگای سەلاحەدین و ئاماژەیکرد بەوەی فشاری زیادکراو لەسەر پاشماوەکانی داعش وادەکات هەڵبێن بۆ ناوچە نزیکەکان، لەنێویاندا قەرەچوغ و مەخمور.\nخەفاجی وتی ئەو ناوچە چیاییە، کە هێڵی بەرپرسیارێتی سوپای عێراق و پێشمەرگەی کورد دیاریدەکات "بەردەوامە لەوەی پەناگەیەکی سەلامەت بێت بۆ تیرۆریستان بەهۆی خاکی سەخت و نەبوونی هێزە ئەمنیەکانەوە لە چەند بەشێکیدا".\nوتیشی ئۆپەراسیۆنە سەربازیەکان لەم چەند رۆژەی دواییدا زیادیانکردووە و بەشێکی گەورەیان گرتۆتەوە لە ناوەند و خۆرئاوای عێراق بە مەبەستی گەمارۆدانی پاشماوەکانی داعش و بەرپەچدانەوەی هەوڵه‌كانیان بۆ هێرشكردن.\nهێزە تایبەتەکانی عێراق 25 چەکداری داعش دەکوژن لە قەزای مەخمور\nدابەزینێك له فڕۆكه‌وه، كه بە هاوئاهەنگی لەگەڵ فڕۆکەکانی هاوپەیمانی نێودەوڵەتی ئەنجامدرا، بووە هۆی کوشتنی 25 پاشماوەی داعش و لەناوبردنی نۆ تونێل و کەمپێکی راهێنان لە چیای قەرەچوغ.


ئه‌نفالستان – ئەنفالی ئێمەو (فیناڵ ئۆپراسێون)ئەوان کەژاڵ حمە\nئەنفالی ئێمەو (فیناڵ ئۆپراسێون)ئەوان کەژاڵ حمە\nنیسان 10, 2019 Omer وتار لێدوان نووسین ناچالاککراوە لە ئەنفالی ئێمەو (فیناڵ ئۆپراسێون)ئەوان کەژاڵ حمە\nئەنفالی ئێمەو (فیناڵ ئۆپراسێون)ئەوان\nڕوداوەكانی گرتنی(Adolf Eichmann)،گەورە ئەفسەری سەربازیی نێو ڕیزەكانی ئێس ئیس ئەڵمانی ،شایەنی وەیە كاتی خۆتی بۆ بگریت و،،دواتر خۆت بدەیتە بەر ڕێژنەی دەیەهاو سەدەها پرسیاری نەكراوو نەبیستراو. ئایشمان ،خاوەنی بیرۆكەی گۆڕە بە كۆمەڵ و دوورو درێژەكانی جولەكە،لە جەنگی جیهانی دووەمدا،ئەو دڵڕەقترین و بێ بەزەییترین كاراكتەری ئەو جەنگە بوو.\nلە دوای جەنگ خۆی ئەگەیەنێتە ئەرجەنتین و،ئەو پیاوە ناودارو ترسناكە دەبێتە كرێكاری كۆماپانیای مارسیدس، دەزگای هەواڵگری ئیسرائیل ، لە دوای جەنگ و خۆ كۆكردنەوە،دەكەوێتە كنەو پشكنین بە دوای تاوانباراندا ،كە ئایشمان یەكێكە لەوانە. كوڕەگەی ئایشمان بە ڕێكەوت لە سینەمایەكدا ،كچێكی جولەكە بە ناوی (سیلڤیا)ئەناسێت،چارێك دەیباتە كۆبوونەوەی نازیەكان .\nئەوان هێشتا دڵڕەقانە لە دۆسیەی جولەكە ئەڕوانن،لە هەوڵی سڕینەوەیانن و هەمووان بە یەك دەنگ ئەڵێن:- (شایەنی ئەوەن بكرێنە سابوون) ئەو كچە باوەڕ بەچاوو گۆێكانی خۆی ناكات، هەموو جەستەی ئەكەوێتە لەرزین. زویر بونێك ڕوو ئەداتوو، لەو ڕێگەیەوە دەزگای هەواڵگری سیلڤیا بە پاكەتێك شوكولاتەوە دەنێرنە خانووە چەپەك و تازەو دوورە دەستەكەی ئایشمان.\nخێزانەكەی دێ بە دەمیەوەو، چەپكێ گوڵی تەڕو تازەی سەر مێزی ناوەڕاستی ماڵەكە، سەرنجی كچەكە ڕادەكێشێت. دەزگای هەواڵگری لە ڕێگەی كۆنترۆڵ كردنەوەی داتاو زانیاریەكانی ئایشمانەوە، دەزانن ئەوە یادی ڕۆژی هاوسەرگیریانە، دڵنیا ئەبن لەوەی كە خۆیەتی. ئەوان كۆمەڵێك ئەندامی ئەو دەزگایە،بە پاسپۆرتی ساختە،یەك یەكو دوو دوو دەچنە وڵاتانی جیاوازو،دواتر هەمووان لە ئەرجەنتین لە شوێنێكی دیاری كراودا یەك ئەگرنەوە.\nپیتەر(peter)، یەكێك لە ئەندامە وریاو چالاكەكان كە ڕۆژگاری جەنگ بەبەرچاوی خۆیەوە، خوشك و خوشكەزاكانی بە شێوەیەكی ترسناك لە دارستانێكدا لە سێدارە ئەدەن.\nئەو دیارترین كاراكتەرەو، دوای هەوڵ و ماندوو بوونێكی زۆر ، لە شەوێك لەشەوەكانی گەڕانەوەی ئایشمان لەكارو دابەزینی لە پاسێكدا، دەست بە سەری ئەكات و ئەیفڕێنن.كاتی لێكۆڵینەوە، ئایشمان نكوڵی ئەكات كە ئەو بێت!!! ئەفسەری لێكۆڵینەوە وێنەیەكی ڕاستەقینەی خۆی نیشان ئەدەن و، ژمارەی سەربازیەكەی ناو هیزی ئەڵمانی چەند جارێك دووبارە ئەكەنەوە (لە كاتێكدا ژمارە ڕاستەقینەكە لە سەر دیوی پشتەوەی وێنەكە نووسراوە).\nئایشمان بەرگەی ئەو دۆخە دەروونیە ناگرێو ، ژمارەكەی خۆی ڕاست ئەكاتەوەو، دانی پێدادەنێت كە خۆیەتی.\nئەفسەری لێكۆڵینەوە دەیەوێت قەناعەتی پێبكات، نوسراوێكی پێ واژۆ بكات كە بیگەڕێننەوە بۆ ئیسرائیل بۆ دادگایی كردن. ئەو بە بەهانەی ئەوەی ،كە سەرجەمی تاوانەكانی لە ئەڵمانیا كردووە ،ناچێتە ژێر باری واژۆكەوە.\nپیتەر هەوڵ ئەدات ئەو كارە بەو بسپێرن، ئەفسەری لێكۆڵینەوە ئەڵێ:-\nمهمەی تۆ تەواو بوو، ئەمەیان ئیشی منە. پیتەر ئەفسەری لێكۆڵینەوەو تیمەكە ڕازی ئەكات كە خۆی هەوڵی لە گەڵ بدات. ئایشمان هەمیشە حەزی ئەكرد ، پیتەر ئێشكگری بێتو لێكۆڵینەوەی لە گەڵدا بكات.\nئەو تا بڵێی نەرم و نیان مامەڵەی ئەكرد. جارێك لێی پرسی: تۆ دیارە بەختەوەریت و كەست لە دەست نەداوە؟؟؟ وەلێ جدیەتی پیتەر بۆ ئیشەكەی، هەمیشە زاڵ بوو بە سەر ئەو هەموو ئازارە دەرونیەی كە ئەو بینیبوونی. پیتەر ڕازی كرد بە مەرجێك بتوانێت پێش مردنی خێزانەكەی ببینێتەوە.\nدواجار هەمووان دیسانەوە بەپاسپۆرتی نوێی ساختەوە و بە بەرگی تیمی فڕۆكەخانەوە بە ئایشمانیشەوە گەیشنەوە ئیسرائیل. دەبێ ئەوەش بڵێم، پیتەر و كچە پزیشكێكی ناو تێمی دەستگیر كردنەكە عاشقی یەك بوون، بەڵام هەرگیز ئەوە لەگرنگی دۆسیەكە گەورەتر نەبوو لایان. پیتەر لە ساڵی ٢٠٠٥مردو ،لە بیروەری گەلەكەیدا مایەوە. تۆ گەر بینەری ئەم هەڵوێستە بیت، خوازیاریت جولەكە بوویتایە و ئەو شانازیە گەورەیەی هاووڵاتیی بوونی ئەوێت بەركەوتایە. ئێمەی كورد،كوتو مت كۆپی ئەو ئازارانەی ئەوانمان هەیەو، كەجی هەمیشە مژۆڵی دۆسیە بێ بەهاولاوەكیەكانین!!!\nئێمەی كورد، ئەخلاق لە شتگەلێكدا كورت ئەكەینەوە، كە ڕەنگە بۆنەتەوەكانی تر بەهایەكی وایان نەبێت.\nدوا قسەی منیش بۆ ڕۆژی یادەوەری ئەنفال، لە یادی مەرگی بە كۆمەڵی، ئەو خەڵكە گوندی و زەحمەتكێشانەی ،كە جگە كورد بوون خەوشێكی تریان نەبوو. خەوشیشیان بووبێ شایانی مەرگی دەستەجەمعی نەبوون ئەڵێم ئەخلاق ئەوەیە :- (كە لیستی موستەشاروشەهیدی سەنگەرت تێكەڵ نەبێت) ئەخلاق ئەوەیە: (دەست لە دەبڵ مۆڕاڵی خۆمان هەڵگرین و هەر خۆمان بین، لە گەڵ مەڕ شین نەكەین و لە گەڵ گورگ شایی بگێڕین) دوا جار سەری ڕێزو حورمەت بۆ هەموو ئەوانە دائەنەوێنم،كە لە چاڵە دوورو درێژەكانی مەرگدا،دەیان و سەدان خەونی ڕەنگاو ڕەنگیان زیندە بە چاڵ كرا.


له رۆژنامه‌ی هه‌نگاو-دا بڵاوبۆته‌وه، ژماره 17 و 18. جۆزه‌ردانی 2695ی کوردی، مانگی شه‌شی 1995، له‌نده‌ن\nمن ته‌نها خۆم نیم، هه‌رگیز ته‌نها نامێنم، هه‌رگیزیش له‌م وڵاته نه‌به‌ستراومه‌ته‌وه. کات و شوێن بۆ من ته‌نها دوو وشه‌ن، به ئاسانی ده‌توانم هه‌ردووکیان ببڕم و سه‌فه‌ری شه‌کراوی بۆ رابوردوو و بۆ ئاینده بکه‌م. کات و شوێن ناتوانن بموه‌ستێنن، ناتوانن رێگه‌م لێ بگرن. زۆرجار بێ ئه‌وه‌ی بمه‌وێ سه‌فه‌رده‌که‌م، ته‌نانه‌ت بێ ئه‌وه‌ی بشزانم. ته‌نیا مانه‌وه‌م لێره ته‌نیام ناکات. به‌ته‌نیا مانه‌وه‌م جه‌نجاڵترین کاته‌کانمه. له‌م کاته‌دا من له‌گه‌ڵ ئه‌وان ده‌ژیم و قسه‌کانیان له جاران زیاتر کارم تێ ده‌کات. لات سه‌یر نه‌بێت که زۆر جار قسه‌یان له‌گه‌ڵ ده‌که‌م و شادی له‌وه‌دایه که له‌م کاتانه‌دا زۆر شت ده‌ڵێم که پێشتر نه‌مده‌توانی بیانڵێم و ئه‌وانیش وه‌ڵامم ده‌ده‌نه‌وه. من له‌م ساتانه‌دا خۆم له بیر ده‌چێته‌وه، کوێرانه سه‌یری شوێنێک ده‌که‌م، که‌ڕ ده‌بم و له‌گه‌ڵ رۆحی ئه‌وان ده‌دوێم. زۆرجار به‌م شێوه‌یه یارمه‌تییان لێ وه‌رده‌گرم، ئه‌و کاتانه‌ی له‌سه‌ر لێواری بڕیارێک راوه‌ستاوم ئه‌وان یارمه‌تیم ده‌ده‌ن. چه‌ند خۆشبه‌ختم که ئه‌وانم هه‌یه!\nمن خه‌یاڵم فراوانه. ئه‌وه‌نده فراوان که ده‌توانێ په‌ره به هه‌موو رووداوه‌کان بدات و بیانگه‌یه‌نێته ئه‌نجام. ئه‌و ئه‌نجامانه‌ی که جاران بۆم نه‌ده‌دۆزرانه‌وه، یان ئه‌و پرسیارانه‌ی که ته‌نها یه‌ک جار ده‌مکردن و به بۆنه‌ی شڵه‌قانێکی ده‌ورووبه‌ره‌وه وه‌ڵامه‌که‌یم وه‌رنه‌ده‌گرت. من ئێستا وه‌ڵامی زۆربه‌ی پرسیاره‌کانی جاران ده‌زانم و داخ ناخۆم بۆ ئه‌و شتانه‌ی ئه‌وسا باسمان نه‌ده‌کردن، چونکه هێشتاش ده‌رفه‌تم زۆره بۆ باسکردنیان. ئێسته‌ش به روونی چاو سه‌وزه‌کانی براکه‌م ده‌بینم له‌ژێر چاویلکه ره‌شه‌که‌دا، کاتێک سه‌ری داده‌نه‌واند و بۆ سه‌ره‌وه سه‌یری منی ده‌کرد، زه‌رده‌خه‌نه پرته‌وسه‌که‌ی شێوه‌یه‌کی به‌هێزی ده‌دایه و گومانی له مندا ده‌ڕواند. ئه‌و که هه‌میشه پێم پێده‌که‌نی و گاڵته‌ی به قسه‌کانم ده‌هات، به قسه‌کانی مندا خۆی بیر ده‌هاته‌وه‌و پێکه‌نینی ده‌هات، ده‌یزانی منیش رۆژگارێک گاڵته‌م به قسه‌کانی خۆم دێت.\nتوانای په‌یوه‌ندی کردنم ئه‌وه‌نده به‌هێزه له‌گه‌ڵ مردووکانیش ده‌ژیم. ده‌توانم بچمه سه‌رقه‌بران و رۆحه‌کان بانگ که‌م. ئه‌و رۆحانه‌ی دێن بۆ لای من هه‌موو سپین وه‌ک چوڕڕی شیر، بێگه‌رد و پاک وه‌ک تاریکیی. ئه‌وان بۆنی بوغوردیان لێ دێ. من به ئاسانی ده‌توانم رۆحی نه‌نکم بگرمه باوه‌ش و ماچی بکه‌م. ده‌توانم له‌گه‌ڵ رۆحی کاکه داراش قسه بکه‌م که پێش ئه‌وه‌ی من له‌دایک بم مردبوو. ته‌نانه‌ت ده‌توانم ئه‌و سه‌رده‌مانه‌ش ببینم که نه‌مدیون، ده‌توانم له ژێرخانه کۆنه‌که‌ی حه‌وشه گه‌وره‌دا یاری بکه‌م و رۆحی ئه‌و دوو مشایه‌خه ببینم که خوشکه‌که‌م به پێنج ساڵی بینیبوونی. من له‌گه‌ڵ خوشکه گه‌وره‌که‌مدا جارێکی تر وه‌کو بیست و هه‌شت ساڵ له‌مه‌وبه‌ر ده‌که‌ومه حه‌وزه قووڵه‌که‌وه‌و به ته‌واوی هه‌ناسه‌م لێ ده‌بڕێت، کاتێکیش باجی گوڵچین به‌هه‌زار حاڵ له حه‌وزه‌که ده‌رمده‌هێنێ من وه‌کو خوشکه‌که‌م به ترسه‌وه بیر له تووڕه‌بوونی دایکم ده‌که‌مه‌وه. من زۆرجار ده‌چمه عه‌ره‌بانه‌ی خوشکه‌زاکه‌مه‌وه که کاکم له‌وپه‌ڕی لێژایی شه‌قامه‌که‌وه به‌ریده‌دایه‌وه خوارێ، هه‌روه‌ک ئه‌و هه‌ست به گڤه‌ی ره‌شه‌با و ده‌نگی ئوتومبیله‌کان ده‌که‌م و وه‌ک ئه‌و چاوه‌کانم له ترسا زه‌ق ده‌بنه‌وه‌و له شادیدا قاقا پێده‌که‌نم.\nمن زۆرجار هه‌ست به ئازاری په‌نجه‌کانی کاکه دارا ده‌که‌م کاتێک ده‌ستی به دارته‌لی کاره‌باکه‌وه گرت و ته‌زووی کاره‌با رایده‌ته‌کاند. من له‌وساته‌دا ده‌زریکێنم و مووه‌کانی له‌شم راست ده‌بنه‌وه‌و به دوو چاوی زه‌قه‌وه ئیزرائیل ده‌بینم که ته‌نها که‌سێکه به پیرمه‌وه دێ تا له‌و ئازاره رزگارم کات. من هه‌ست به شادی خوشکه‌که‌م ده‌که‌م کاتێک له کۆلیژی پزیشکی وه‌رگیرا، خۆم کارته‌که‌ی ئه‌وم به‌ده‌سته‌وه‌یه‌و به‌ره‌و ماڵی پوورم پێ هه‌ڵده‌گرم تا ئه‌م هه‌واڵه خۆشه‌یان بده‌مێ، سووک سووك ده‌ڕۆم وه‌ک ئه‌وه‌ی باڵم گرتبێ و هه‌ست به زه‌وی ناکه‌م له‌ژێر پێمدا. من خۆم ده‌بم به براکه‌م کاتێک له زیندان ئه‌شکه‌نجه‌یان ده‌داو سه‌ربازه زله‌کان ده‌بینم که دووانیان قاچی گرتووم و یه‌کێکیش به کێبڵێکی گه‌وره ده‌کێشی به بنی پێمدا، له هه‌ر ساتێکی نێوان پیاکێشانه‌کانی ئه‌ودا، ئازار له قاچمدا ده‌بێ به کزانه‌وه‌و بروسکه‌و به‌خێرایی به له‌شمدا سه‌رده‌که‌وێ بۆ ناو سه‌رم.\nمن ته‌نانه‌ت هه‌ست به شادی و ئازاره‌کانی تۆش ده‌که‌م که ته‌نها سێ جار له ده‌رگا سه‌وزه‌که‌ی ماڵی ئێمه‌وه هاتیته ژوورێ! تۆ که هه‌رگیز نازانی که هه‌میشه دێی بۆ لام و قسه‌م بۆ ده‌که‌ی. من زۆر جار له ئاوێنه‌که‌دا له‌جیاتی خۆم تۆ ده‌بینم و پێکه‌وه بێ په‌رده باسی هه‌موو شادی و خه‌مه‌کان ده‌که‌ین. من له‌ناو تۆدا ده‌ژیم، له‌و ئێواره دووره‌دا که پاش بینینی پیشانگایه‌ک له فولکه‌که یه‌کمان بینی و زه‌رده‌خه‌نه‌یه‌کی پڕ سۆزت له روومدا کرد. من هه‌زاران جار له‌و ساته‌دا ده‌ژیم و هه‌زاران جار ئه‌و زه‌رده‌خه‌نه‌یه‌ی تۆ ده‌بینم که ته‌نها دیاریه‌کی تۆ بوو بۆ من.\nمن رێگه‌ی شاره دووره‌کان ده‌زانم و سنووره‌کان رێگه‌م لێ ناگرن. بێ وڵاتیی رێگه له سه‌ربه‌ستیم ناگرێت، ته‌نیایی رێ له جه‌نجاڵیه‌کانم ناگرێ، ساته ناخۆشه‌کان شادیه‌کانم بیرنابه‌نه‌وه‌و گریانه‌کانم ته‌نها له خه‌مدا نین. من بۆیه هه‌موو ئه‌مانه‌م پێده‌کرێ که ئێوه‌م هه‌یه، ئێوه که هه‌ر یه‌که‌تان پارچه‌یه‌کی باشی خۆتان له ناخمدا روواندووه‌و وه‌ک دره‌خت سه‌وز ده‌بێ، ده‌مرێ و دیسان سه‌وز ده‌بێته‌وه.


20.01.2020 10:04 PM\nئەندامێکی پەرلەمانی کوردستان رایدەگەیەنێت، كۆى ئه‌و پاره‌یه‌ى لاى كۆمپانیاكان و سه‌رمایه‌دارانه، 800 ملیۆن دۆلاره، له یاساى چاكسازیدا جێگیرمان كردوه، حكومه‌ت پابه‌ندكراوه له ماوه‌ى سێ مانگدا ئه‌و بڕه پاره‌یه وه‌ربگرێته‌وه.\nژیان _ پەرلەمانی کوردستان: دابان محەمەد، ئەندامی پەرلەمانی کوردستان لە هەژماری تایبەتی خۆی لە تۆڕی کۆمەڵایەتی فەیسبووک بڵاویکردووەتەوە، بە گێڕانەوەی ئەو بڕە پارەیە دەتوانرێت كه‌مترین خانه‌نشینى بكرێت به 400 هه‌زار دینار كه مانگانه پێویستى به 45 ملیۆن دۆلاره.\nدەشڵێت" دەتوانرێت بەو بڕە پارەیە ده‌رماڵه‌ى كۆى خوێندكارانى زانكۆ و په‌یمانگاكان بگه‌ڕێنرێته‌وه كه 6 ملیۆن دۆلارى پێویسته، هاوکات دوو موچه‌ى فه‌رمانبه‌ران دابه‌شبكرێت له یه‌ك مانگدا، كه پێویستى به هه‌مان بڕ هه‌یه".\nئەو پەرلەمانتارە باس لەوە دەکات، هه‌ندێك له‌و خه‌ڵكانه‌ى قه‌رزارى حكومه‌تن، ته‌نیا به‌و بڕه پاره‌یه ملیۆنێرن، ئه‌گه‌ر قه‌رزه‌كانیان لێوه‌ربگیرێته‌وه، مایه‌پوچ و قه‌رزار ده‌بن و ناتوانن وه‌ك خه‌ڵكێكى ئاسایى بژین.\nدابان محەمەد، ئاماژەی بەوەشکردووە، له كاتى قه‌یرانى دارایدا، چه‌ند سه‌رمایه‌دارێكى تر پاره‌یان به قه‌رز داوه‌ته حكومه‌ت، ئه‌مانه‌ش به ڕێگاى نامه‌شروع و له ڕێگه‌ى سپیكردنه‌وه‌ى چه‌كى پاره، هه‌وڵیانداوه قه‌رزه‌كانیان وه‌ربگرنه‌وه چه‌ندین ملیۆن دۆلار قازانج بكه‌ن، ئه‌و جۆره هه‌وڵانه‌شمان ڕاگرتووه.\n"ئەمریکا ئامادەیە هاوکارى ئێران بکات"\nكۆبوونەوەی ئەنجوومەنی نوێنەرانی عێراق بۆ رۆژی یەكشەممە دواخرا\nكاتی گەیشتنی پارەكەی بەغدا ئاشكراكرا\nتەندورستى سلێمانى هەفتەى داهاتوو بەهەستیار ناودەبات\nتەندروستی سلێمانی لە بارەی كۆرۆناوە بەیاننامەیەكی بڵاوكردەوە\nد. ڕۆژان عومەر، پسپۆڕی نەخۆشییەكانی شێرپەنجە:شێرپەنجەى مەمک واتە چاکبوونەوە \nمنداڵێكی تازە لەدایكبوو لە سۆران دۆزرایەوە\nئەنجوومەنی ئاسایشی نێودەوڵەتی، لە بارەی گرژییەكانی ئەم دواییەی ئیدلب كۆدەبێتەوە


ئەمریکا ستراتیژی نوێی لەبارەی ئێران راگەیاند\nلە کاتی خستنەڕووی ستراتیژی نوێی وڵاتەکەی لەبارەی ئێران، وەزیری دەرەوەی ئەمریکا 12 داواکاری ئاراستەی کۆماری ئیسلامی ئێران کرد، یەکێک لەوانەش رێزگرتنە لە سەروەری عێراق و رێگەدانە بە چەکداماڵین و هەڵوەشاندنەوە و جێکردنەوەی میلیشیا شیعەکان لەناو هێزە ئەمنییەکانی عێراقدا.\nلە گوتارێکدا بەناونیشانی "دوای رێککەوتنەکە: ستراتیژی نوێ لەبارەی ئێران"، مایک پۆمپیۆ، وەزیری دەرەوەی ئەمریکا لە دامەزراوەی هێریتەیج لە واشنتن ستراتیژی وڵاتەکەی لە سەردەمی ئیدارەی ترەمپ لەبارەی ئێران ئاشکراکرد، کە دیارترینیان وازهێنانە لە "پشتگیریی" چەند گرووپێکی چەکدار و دەستوەرنەدانە لە کاروباری وڵاتانی رۆژهەڵاتی نێوەڕاست.\n12 داواکارییەکەی ئەمریکا لە ئێران:\nیەکەم: دەبێت ئێران رەهەندە سەربازییەکانی پرۆگرامە ئەتۆمییەکەی بۆ ئاژانسی نێودەوڵەتی وزەی ئەتۆمی رابگەیێنێت و وازیشی لێبهێنێت.\nدووەم: دەبێت ئێران واز لە پیتاندنی یۆرانیۆم بهێنێت، لەوانەش داخستنی ریاکتەرە ئاو قورسەکانی.\nسێیەم: دەبێت ئێران رێگە بە ئاژانسی نێودەوڵەتی وزەی ئەتۆم بدات سەردانی تەواوی بنکەکانی لە سەرانسەری وڵاتدا بکەن.\nچوارەم: دەبێت ئێران واز لە پەرەدان بە سیستەمی مووشەکی بالیستیکی و مووشەکی هەڵگری کڵاوەی ئەتۆمی بهێنێت.\nپێنجەم: دەبێت ئێران تەواوی هاووڵاتییانی ئەمریکی و هاوپەیمان و هاوبەشەکانمان ئازادبکات.\nشەشەم: دەبێت ئێران واز لە یارمەتیدانی گرووپە تیرۆریستییەکانی رۆژهەڵاتی نێوەڕاست بهێنێت، لەوانەش حیزبوڵڵای لوبنانی، حەماس و جیهادی فەڵەستینی.\nحەوتەم: دەبێت ئێران رێز لە سەروەری حکومەتی عێراق بگرێت و رێگە بە چەکداماڵین و هەڵوەشاندنەوە و جێکردنەوەی میلیشیا شیعەکان لەناو هێزە ئەمنییەکانی وڵات بدات.\nهەشتەم: پێویستە ئێران پاڵپشتیە سەربازییەکانی بۆ میلیشیا حوسییەکان کۆتایی پێبهێنێت و کاربکات بۆ هەبوونی چارەسەرێکی سیاسی لە یەمەندا.\nنۆیەم: پێویستە ئێران تەواوی هێزەکانی لەژێر سەرکردایەتی ئێرانی لە سووریا بکشێنێتەوە.\nدەیەم: پێویستە ئێران واز لە یارمەتیدانی تاڵیبان و تیرۆریستەکانی دیکە لە ئەفغانستان و ناوچەکە بهێنێت و واز لە داڵدەدانی بەرپرسانی باڵای ئەلقاعیدە بهێنێت.\nیانزەیەم: پێویستە ئێران پاڵپشتییەکانی سوپای قودس بۆ تیرۆریستەکان و هاوبەشە سەربازییەکانی لە جیهاندا کۆتایی پێبهێنێت.\nدوانزەیەم: پێویستە ئێران واز لە مامەڵەی هەڕەشەئامێزی دژی دراوسێکانی بهێنێت، کە ژمارەیەکی زۆریان هاوپەیمانی ئەمریکان.\nوەزیری دەرەوەی ئەمریکا ئاماژەی بەوەشکرد، ئەگەر ئێران ئەو داواکارییانە جێبەجێبکات، ئەوا واشنتن هەنگاوی ئەرێنی لە بەرامبەریدا دەنێت، لەوانەش هەڵگرتنی تەواوی سزاکان، دەستپێکردنەوەی پەیوەندییەکان و تەنانەت یارمەتیدان لە باشترکردنی ئابوورییەکەی.\nمایک پۆمپیۆ گوتیشی "ئەگەر ئێران بەو داواکارییانەوە پابەندنەبێت، ئەوا قورسترین سزای لە مێژوودا بەسەردا دەسەپێنێدرێت".\nلە هەمان گوتاردا مایک پۆمپیۆ گوتی "چیدی رێگە بە سەرکردە ئێرانییەکان نادەین سەرچاوەی دارایی قۆرخبکەن. چیدیکە رێگەنادەین مووشەکەکانی ئێران لە ریاز و بەرزاییەکانی جۆڵان بکەونەخوارەوە. چیدی رێگە بە خراپبەکارهێنانی دەسەڵات لە ئێران نادەین".\nوەزیری دەرەوەی ئەمریکا گوتیشی "رێککەوتنی ئەتۆمی بەهۆی کەموکوڕییەکانی جیهانی خستە مەترسییەوە. هەر وەک بەمدواییانە لەڕێگەی زانیارییە هەواڵگرییەکانی ئیسرائیلەوە بینیومانە، ئێران ساڵانێکە هەوڵدەدات بەرنامەی ئەتۆمی بەدەستبێنێت. ئێران بە بیروباوەڕێکی خراپەوە لە رێککەوتنەکەدا مابووەوە، تاوەکو ئەمڕۆش ئێران لەو بارەوە درۆدەکات. رێککەوتنەکە کارێکی نەکرد کە ئێران لە گەیشتن بە بەرهەمهێنانی مووشەکی بالیستی بوەستێنیت، کە دواجار دەکرێت کڵاوەی ئەتۆمی پێوەبلکێندرێت. رێکخراوەی وزەی ئەتۆمی جیهانی رێگەی بە ئێراندا ئەو پارەیەی بەهۆی رێککەوتنەکە بەدەستیدەگات بۆ بوژاندنەوەی ئابووری وڵات بەکاریبێنێت. بەڵام رژێمەکە دواتر رەتیکردەوە بەو کارەش هەستێت".\nوەزیری دەرەوەی ئەمریکا راشیگەیاند، لەماوەی رێککەوتنی ئەتۆمی، ئێران لەڕووی سەربازییەوە لە سەرانسەری رۆژهەڵاتی نێوەڕاست پێشڕەوی کردووە. گوتیشی " قاسم سولەیمانی، فەرماندەی فەیلەقی قودس لە سوپای پاسداران لە رۆژهەڵاتی نێوەڕاست یاری بە پارەی قومارەوە دەکات کە ئێستا ئەو پارە بووەتە پارەیەکی خوێناوی، کە ئەو دەوڵەمەندییەی قاسم سولەیمانی بەهۆی رۆژئاواوە بووە".\nلەبارەی رێککەوتنی ئەتۆمی، کە ئیدارەی ئۆباما لە 2015 لە چوارچێوەی وڵاتانی پێنج کۆ یەک لەگەڵ ئێران واژۆیانکرد، مایک پۆمپیۆ گوتی "بەشێوەیەکی ستراتیژی ئیدارەی ئۆباما گرەوێکی کرد بەوەی کە رێککەوتنەکە دەبێتە هۆی ئەوەی ئێرانی پارێزراو چالاکییەکانی دەوەستێنێت و ملکەچی بەها نێودەوڵەتییەکان دەبێت، بەڵام ئەم گرەوە بووە زیانێکی گەورە بۆ هەموو ئەو خەڵکانەی کە لە رۆژهەڵاتی نێوەڕاست دەژین"


Saturday, 04.21.2018, 22:52\nپێشمەرگەیەکی بەناویەکێتی تەمەن ٧مانگەی سەردەمی شاخ لەسەرمێزی خواردنەوەدا فوو بەخەباتی خۆیەوە دەکات و دەڵێت من لەسەردەمی پێشمەرگایەتیدا هەفتە نەبوو ڕەباییەکەی سوپاسی بەعس یاخود جاشە خۆفرۆشەکان نەگرم.\nبرادەرێک لەو مەجلیسەدا زۆرباش مێژووکەی دەزانێت و پێی دەڵێت کاکی من تۆ چاک دەناسم کە چەند ترسنۆکیت. ئیتر درۆی ڕەبایەگرتنی سەردەمی شاخمان بۆپێ دەفرۆشیتەوە.\nئەم پەڕەگرافەی سەرەتا دەبەستمەوە بەو دوو ڕووداوەوە یەکێکیان خۆم وەک شاهید نەک شەهیدی زیندوو بینیم ئەوەی تریش بەیاننامەی کۆمەڵێک کادر و تێکۆشەری بەناودێرینی گەرمیانە لەسەر مەلابەختیار کە لەکوردستانپۆست خوێندمەوە.\n١- من یەکێک بووم لەو پێشمەرگانەی ساڵی ١٩٨٧ ئەرکی گواستنەوەی مەلابەختیارمان پێ سپێردرا لەزیندانەکەی یاخسەمەرەوە بۆتیپی ٩٣ی کۆیە لەگوندی کانی بی دەشتی کۆیە.\nبۆ سەلامەتی گیانی ئەو مەفرەزەیەی ئەرکی گواستنەوەی مەلابەختیارمان پێ سپێردرابوو هاشم کۆیی لە یاخسەمەر بەگوێزان پاک پاک سەری مەلای تاشیبوو لەگوندی سێکانیان مەلایان گەیاندە لامان جامانەیەکیان لەسەری پێچابوو ڕێک لەپاسدارو بەسیجی ئێرانی دەچوو.\nدوای دوو ڕۆژ گەیشتینە گوندی بۆڵقامیش ئەم گوندە نەک هەرگوندنشینەکانی بەڵکو چۆلەکەی گوێسەبانەی گوندەکەش سەربەحیزبی شیوعی بوون سەرەتای ساڵی هەشتاکان مەلابەختیار لەم گوندەدا پۆلێک پێشمەرگەی حیزبی شیوعی زۆرنامەردانە شەهید دەکات .\nئەنجومەنی گوندەکە من وهاشم کۆیی و کاک هەژاری دابەشکرد بەسەرماڵێکدا پیاوی ماڵەکە لەماڵ نەبوو مێرەژنی ماڵەکە ئەوەی هەیان بوو دەرخواردی داین کاتی چاخواردنەوە مێرەژنەکە زۆر سەرنجی مەلابەختیاری دەدا و پێی ووت تۆ مەلابەختیاریت؟ مەلاش ووتی بەلێ مێرژنەکە ووتی هەرلەگەڵ هاتنەژورەوەتاندا دڵنیابووم کەتۆئەویت ئیستا خۆت ووتت ئەوم زۆر پەشیمانم لەوەی نانم بەبکوژی براکەم داوە چونکە تۆ لەم گوندەدا براکەی منت شەهید کرد کەپێشمەرگەی حیزبی شیوعی بوو مەلا ووتی من ئێستا یەخسیری ئەم مەفرەزەیەی یەکێتیم بەس بەڵێن بێت گەر ئازادبووم تۆڵەی براکەت لەیەکێتی نیشتمانی کوردستان بکەمەوە .\nئاخرمەلای گەمژەی بێکەرامەت کەتۆ دیلی مەفرەزیەکی وەک ئێمەبوویت چۆن بەڵێن بەخوشکی کەسێک دەدەیت خۆت لەکەمینێکی ترسنۆکانەی سەردەمی شاخدا شەهیدت کردبێت\n٢- کۆمەڵێک کادرو تێکۆشەری بەناودێرینی گەرمیان بەبەڵگەوە بەیانامەیەکیان لەسەرمەلابەختیار بڵاوکردۆتەوە وەک ووتم لەکوردستان پۆست خوێندمەوە لێرەوە هەندێ لەوڕستانە دەنووسم کەبەجدی بەس لەم جنێوفرۆشانە دەوەشێتەوە ئاخر ئێوەی پیسخۆری دزومافیا بەئێمەی نوسەرانی کوردستان پۆستتان دەوت جنێوفرۆش دەوەرن سەیری دەم پیسی یەکێتیەکان بکەن چلۆن ئەشیعە بۆپاش و پێشی مەکتەب سیاسیەکی وەک مەلابەختیار دەکەن؟ پاشانیش باخەڵک سەرپشک بن کێ جنێوفرۆشەو کێش حەقیقەت وەک خۆر دەردەخات کەکوردستانپۆستە.\nسەیری هەندێ لەپەڕەگرافی کۆمەڵێک کادرو تێکۆشەری گەرمیان بکەن دژ بەمەلا بەختیاری بەرپرسی کارگێڕی مەکتەب سیاسی یەکێتیەکەیان.\nلەکۆتایدا جێگایی سەرەنجە بڵێین:-\n- کەسێک کە پاس و بەرگری لە قنی خۆی پێ نەکرێ بەچ خەیاڵێکەوە نیازیەتی ئێمە پاسی حزبێکی گەورەی وەک یەکێتی پێبسپێرین؟\n- کەسێک کە هەزاران مەلەفی ئەخلاقی (بە هەموو جۆرەکانیەوە) لەسەر بێت، ئەبێت چۆن و بە کام ڕووەوە ببێتە بانگەشەکەری حزبێکی گەورەی وەک یەکێتی؟\n- کەسێک کە شوناسی نادیار بێت، وا چاکترە بچێت فەحسێکی (DNA) بکات بۆ ئەوەی بزانێت کوڕی مەحمود شوکریە یان حەمەی ئاشەوان، نەک هەوڵی بوون بە کەسی یەکەمی حزبێیکی وەک یەکێتی بدات.).آ\n1- لینکی بەیاننامەی کادرەکانی یەکێتی لەدەڤەری گەرمیان\n2- هەروەها لە خوارەوە بۆ یەکەمجار لە کوردستانپۆست گۆڤاری ئاڵای شۆڕش ژمارە 3 بخوێنەرەوە کە مەلا بەختیار و هاوەڵەکانی دەریان دەکرد، بزانە چۆن عێراقچیتیان لێدەچۆڕێت و خەباتیان بۆ کێ و بۆ چی کردووە؟ (تێبینی: تکایە هەر کەسێک ژمارەکانی دیکەی ئەو گۆڤارەی لەلایە بۆ کوردستانپۆستی بنێرێت)\nمەلاکانی دوێنێ بەعس\nسۆزان خان وەک گۆڕانخوازێکی نوێ


کۆچبەران لە فەڕەنسا - The Migrant Project\nئایا تۆ ئێستا لە باکوری فەڕەسا دەژیت وەک پەنابەری نا یاسایی؟ ئایا تۆ چویتەتە ناو فەڕەنساوە بە بی هەبوونی دۆکیومێنتی یاسای و لە ڕێی خاڵە سنوورییەکانەوە نەچویتەتە ژوورەوە؟\nئەگەر تۆ پەنابەری نا یاسایی بیت لە فەڕەنسا، لەوانەیە کە کێشە هەبێت لە دەستکەوتنی خزمەتگوزاری تەندروستی، شوێنی مانەوە یان دەستکەوتنی کار. ئەمەش لەبەر ئەوەیە کە تۆ ڕێگەپێدانت نییە کە لە فەڕەنسا بژیت یان کار بکەیت. ئە حاڵەتەی تۆ جێگای چاودێرییە.\nپرۆژەی کۆچبەر زانیاری نوێت لەسەر هەڵبژاردە یاساییەکانت و مەترسییەکانی کۆچکردنی یاسایی بۆ وڵاتانی تر ( وەک شانشینی یەکگرتووی بەریتانیا) بۆ دابین دەکات.\nئەگەر تۆ بە دوای یارمەتی دەگەڕێیت بۆ ئەوەی کە بڕیار بدەیت هەنگاوی داهاتووت چی بێت، ئەوا تیمەکەی ئێمە کە لە شارەزایانی کۆچکردن پێکهاتوە دەتوانن زانیاری و ڕاوێژی تەواوت بۆ دابین بکەن. ئەمڕۆ پەیوەندیمان پێوە بکە لەسەر ژمارەی\nڕۆژانى دووشەممە بۆ هەینى کاتژمێر ٩ى سەرلەبەیانى بۆ ٥ى ئێوارە پەیوەندیمان پێوە بکەن\nپەیوەندى بکە بە 0805080052 پەیوەندییەکان بێبەرامبەرن\nواتساپ و تلیگرام و ڤایبەر 0033602086023\nهەموو گفتوگۆ و ڕاوێژەکان بەنهێنى دەهێڵرێنەوە.\nلەوانەیە کە وەک کۆچبەرێکی نا یاسایی ڕەچاوی گەشتکردن بەرەو شانشینی...\nلەوانەیە کە قاچاخچییەکان هەوڵ بدەن باوەڕت پێ بهێنن کە دەتوانن لە ڕێگەی...


هاندانی هەرزەکاران - Feropedia\nماڵەوە /بابەتە گرنگەكانى فێركردن/بەشداربوونی خوێندكاران/هاندانی هەرزەکاران\n“هاندان هێندەی هۆکارەکانی فێربوون کاریگەرە.” ئەوسوبێل\nلەم بابەتەدا، باس لەوە دەکەم کە چۆن مامۆستایان دەتوانن باشکردنی ئاستی هاندانی خوێندکارە هەرزەکارەکانیان بکەن بە ئامانج.\nسێ چالاکی کرداريی ناو پۆل دەبەستمەوە بە بیرۆکەکانی دەروونناسی ئەمریکی کارل ڕۆجەرسەوە.\nبیرۆکەکانی کارل ڕۆجەرس\nجۆرەکانی هاندان و هەرزەکاران\nڕێگەکانی باشکردنی هاندان:\nیادنامەی ڕۆژانە – هاوهەستی\nبەکارهێنانی وێنەکان – ڕاستگۆیی\nمۆسیقا – ڕازیبوون\nڕۆجەرس لە ساڵی ١٩٥٧ سێ هەڵوێستی دیاریکرد کە مامۆستا، یاخود بە ووتەی خۆی، ئاسانکار، دەبێت هەیبێت بۆ یارمەتیدانی پڕۆسەی فێربوون. ئەوانیش هاوهەستی (بینینی شتەکان لە ڕوانگەی خوێندکارانەوە)، ڕاستگۆیی (خوود بوون) و قبوڵکردن (قبوڵکردنی ڕا و سەرنجی خوێندکارەکان).\nهاندان کاریگەرییەکی زۆری هەیە لەسەر توانستی خوێندکار بۆ فێربوون کە ئه‌مه‌ش بەشێوەیەکی گشتى پەسەندکراوە. دەکرێت هاندان بکرێت بە دوو جۆری جیاواز، ناوەکی و دەرەکی. هاندانی ناوەکی لە ناخی فێرخوازەکەوە سەرچاوە دەگرێت، کە دەیەوێت فێربێت بە مەبەستی فێربوون. هەرچەندە مەحاڵ نییە کە خوێندکارێکی هەرزەکاری لە ناخەوە هاندراو بدۆزیتەوە، بەڵام پێنج ساڵ لە ئەزموونی کارکردن لەگەڵ فێرخوازی منداڵ لە ئیسپانیا گەیاندمی بەو باوەڕەی کە ئەستەمە! ئەگەری زۆرە کە خوێندکارە هەرزەکارەکانمان بەشێوەیەکی دەرەکی هاندراو بن، ئەمەش مانای وایە کە هاندانیان لە سەرچاوە دەرەکیەکانەوە سەرچاوە دەگرێت وەک ویستی دەرچوون لە تاقیکردنەوەیەکدا یان دڵخۆشکردنی دایک و باوکیان. هەواڵە خۆشەکە بۆ مامۆستایانی خوێندکارە هەرزەکارەکان ئەوەیە کە زۆر شت هەن دەتوانین لە پۆلەکاندا ئەنجامیان بدەین بۆ زیادکردنی ئاستی هاندانی دەرەکی.\nنووسینی بڵاوکراوەیەک دەتوانێت هەلێکی سەرنجڕاکێش دروست بکات بۆ تێگەیشتنی زیاتر لە ژیانی خوێندکارەکان. کاتێک باسی نووسینی بیرۆکەی بڵاوکراوەیەک دەکەیت، گرنگە کە ئامانجەکان و یاساکانی بڵاوکراوەکە ڕوون و ئاشکرابن بۆ خوێندکاران.\nهەر خوێندکارێک دەبێت پەڕاوێکی هەبێت کە بەکاری بهێنێت وەک بڵاوکراوەیەکی تایبەت بە خۆی. ئەم پەڕاوەش پارێزگاری لێدەکرێت لەلایەن مامۆستاوە دەبێت ئاماژە بۆ ئەوەش بکرێت کە بە هیچ جۆرێک مامۆستا ئەم پەڕاوە ناخوێنێتەوەبە دەنگی بەرز لەپۆلدا. پەڕاوەکە دەبێتە گفتووگۆیەکی دوو لایەنە لە نێوان تاک بە تاکی خوێندکارەکان و مامۆستادا. من لە کۆتاییدا پەڕاوەکان دەدەمەوە بە خوێندکارەکان بۆ ئەوەی پارێزگاری لێبکەن.\nدەبێت ڕوون بکرێتەوە کە ئەم بیرۆکەیە بۆ گفتووگۆکردنە بە شێوەیەکی کاریگەر بە زمانی ئینگلیزی، زۆر گوێ بە هەڵەکانیش نادات. مامۆستا هەڵەکان ڕاست ناکاتەوە تەنها جەخت لە مانا و مەبەستەکە دەکاتەوە. من هەمیشە لیستێک لە هەڵە باوەکان دەنووسم کە لە پەڕاوەکاندا ئەنجامدراون، کاریان لەسەر دەکەم لە کاتی گونجاودا وەک بەشێکی دانەبڕاو لە کۆرسەکە. هەرگیز ڕستەیەک بەکارناهێنم کە لە پەڕاوەکاندا نووسراون بۆ ئاماژەکردن بە هەڵەیەک.\nدەبێت کات تەرخان بکرێت بۆ نووسین لە پەڕاوەکەدا لە دەستپێکی خولەکەدا، داوا لە خوێندکارەکان دەکەم کە دەست بکەن بە نووسین بۆ ئاشناکردنی من بە خۆیان و هۆکارەکانیان بۆ خوێندنی زمانی ئینگلیزی. مامۆستا هەموو پەڕاوەکان کۆدەکاتەوە و وەڵامی هەریەکەیان بە جیا دەداتەوە. پرسیارێک یان دوو پرسیار دەکات کە یارمەتی زیاتریان دەدات بۆ نووسینی داهاتووی پۆلەکە لە پەڕاوەکەدا.\nهەرچەندە وەڵامدانەوەی پەڕاوەکان دەکرێت لە کاتت ببات، بەڵام بەڕاستی یارمەتی مامۆستایان دەدات بۆ لێک تێگەیشتن لەگەڵ خوێندکارەکانیان. بۆ نموونە هۆکاری ئەوەی یەکێک لە خوێندکارەکانم حەزی لە خوێندنەوە نەبوو لە پۆلدا ئەوەبوو دەنگی جیاواز بوو! یان یەکێک لە خوێندکارەکان کێشەی هەبوو لەگەڵ پۆلێک لە هاوڕێکانی لە قوتابخانە. بەڕاستی یارمەتیدەربوو بۆ ئەوەی بیرمان بخاتەوە کە هەرزەکاری چۆنە! دڵنیام ئەم خوێندکارانە بە گونجاویان نەزانیووە بێن و قسەم لەگەڵ بکەن سەبارەت بەم کێشانە، هەستیان بە ئاسوودەیی کردووە کە نووسیوویانە دەربارەی کێشەکانیان. بەڕاستی زۆرێک لە خوێندکاران دڵخۆشن بە پڕۆسەی نووسین لە پەڕاوەکەدا، وە هەست بە هاندان دەکەن بۆ نووسین بە زمانی ئینگلیزی بەشێوەیەکی ڕێک و پێک.\nخوێندکارە هەرزەکارەکان دەکرێت زۆر پرسیارکەر و خۆ هەڵقورتێنەربن. دەیانەوێت زیاتر بزانن و لەسەر تۆ و ژیانی تۆ لە دەرەوەی پۆلدا. ئەمە بڕیارێکی تاکە کەسییە کە دەتەوێت چەند لە زانیاریە کەسیەکانت لەگەڵ خوێندکارەکانت ئاڵوگۆڕ بکەیت و پێیان بڵێیت. بۆم دەرکەوتووە کەسیبوون بەڕاستی یارمەتیدەرە بۆ زیاترکردنی ئاستی ئارەزووی خوێندکار. کارل ڕۆجەر ئەوەی ڕاگەیاندووە کە فێربوون کاریگەرتر دەبێت کاتێک “ئاسانکارەکان” مامۆستایان خۆیان حەشارنادەن لە پشت ڕووبەندێکەوە. بەکارهێنانی وێنە بەڕاستی یارمەتیدەرە بۆ بەدەستهێنانی حەزی ڕاستەقینە و بەرهەمهێنانی بەشێکی زۆر لە زمان. بابەتەکانی کە دەگونجێن وێنەیان تێدا بەکار بهێنین بۆ باسکردنی خەڵک و خێزان و پشوو و شوێنەکان. چەند سەرنجڕاکێشترە باسی وێنەیەکی مامۆستا و هاوڕێکانی و کەسە نزیکەکانی بکەیت لەوەی باسی کەسێکی نەناسراوی ناو کتێبەکە بکەیت! چەند باشترە بینینی وێنەی پشووی هاوینەی مامۆستا بەراورد بە بینینی دوورگەیەکی وشک کە لە کتێبەکەدا بەکارهاتووە. كاتێك نموونەیەکی سادە بدەین بە خوێندكارەكان، وانەكە زیاتر دەمێنێتەوە کاتێک هەر ڕستەیەک وێنەیەکی لە مێشکدا بۆ دروست دەکرێت “مامۆستا قژ و سمێڵی درێژبوو”. بێگوومان کاتێک خوێندکارەکان دەهێنیتە ناو ژیانی تایبەتی خۆتەوە دەکرێت کێشە دروست بکات. دەبێت بە وریایی بیربکەیتەوە کێ بە خوێندکارەکانت دەناسێنیت؛ هەرزەکاران بیرێکی زۆرباشیان هەیە بۆیە پرسیارەکان دەربارەی وێنەکانت ڕەنگە بە درێژایی کۆرسەکە بمێنێتەوە، هەندێکجار پەیوەندی خوێندکار و مامۆستا هێندە درێژ نامێنێتەوە بۆیە دەبێت ئاگاداربیت.\nهەرزەکاران حەز بە گوێگرتن لە گۆرانی دەکەن،چونكه نەوەیەکن لە گۆڕاندان، منيش پێموايە ئەمە ڕاستە بە لە بەرچاوگرتنی ئەو ڕاستیەی کە هەندێک گۆرانی بەناوبانگی ئینگلیزی دەکرێت وەک سەرچاوەیەکی هاندان بەکاربهێنرێت.\nدەکرێت تەنها خۆت بڕیار بدەیت کە گوێ لە چ گۆرانیەک بگرن لە پۆلدا بەڵام هەرزەکاران ئەوە بەرز دەنرخێنن کە هەوڵ بدەیت ئەو گۆرانیانە گوێ لێبگرن کە ئەوان پێیان خۆشە. بۆ ئەوەی زانیاریت دەست بکەوێت لەسەر ئەوەی چیان پێخۆشە دەکرێت خوێندکاران ڕاپرسی بکەن بۆ دۆزینەوەی باشترین گۆرانیبێژ کە ئارەزووی دەکەن. کاتێک زانیت چیان پێخۆشە گوێی لێبگرن هانیان بدە کە دەست بکەن بە گوێگرتن لێی.\nزۆرینەی مامۆستایان چالاکی جۆراوجۆریان هەیە کە ئەنجام دەدرێن لەگەڵ گۆرانی، پاشان هۆنراوەکان بە ئاسانی دەدۆزرێنەوە لە ئینتەرنێت. لەبەر ئەوە کۆمەڵێک هەلی باشت لەبەردەستە بۆ پیشاندان و فێرکردنی زمان لە ڕێی گۆرانیەکانەوە، وە خوێندکاران خۆیان دەتوانن بەشداربن لە دروستکردنی چالاکی بۆ بەکارهێنانی ئەو گۆرانیانەی کە ئارەزووی دەکەن.\nبابەت/ شێوازناسى، هەرزەكاران، زمانى ئينگليزى ، هاندان\nسەرچاوەى بابەت: ئێره ببينه\nسەرچاوەى وێنە: ئێره ببينه\nوەرگێڕ: خه‌بات ڕه‌فيق محەمەد\nهەڵەچن: دابان بەهمەن ئەحمەد\nبابەتەكان زمانى ئينگليزى شێوازناسى هاندان هەرزەكاران\nپێشتر چیرۆکی لیۆنێل مێسی لە پۆلدا\nدواتر ٥ پێشینەکەی بەڕێوەبردنی پۆل\nفێرکردنی منداڵان کە چۆن ڕەفتاروهەڵسوکەوت بکەن زۆرگرنگە هەروەها ڕوبەڕوبونەوەیەکی گەورەیە بۆمامۆستایان ودایک وباوکەکان. لێرەدا فێردەبیت کە چۆن دەتوانیت یارمەتی خوێندکارەکان ومنداڵەکانی خۆت بدەیت. ئەوهونەرانە بنیاتبنێ کە بۆ ڕێکخستن وکۆنترۆڵکردنی هەستەکانیان وهەڵسوکەوتەکانیان گرنگن.\nلیژنەی دادوەری ڕاهێنان دەکەن بۆ چارەسەر کردنی ناکۆکیەکان و گێڕانەوەیان بۆ باری پێشووتر


لە ئێران هاتوچۆی نێوان پارێزگاکان قەدەغەکرا\nلە ئێران ڕۆژ بە ڕۆژ ڤایرۆسی کۆرۆنا زیاتر بڵاودەبێتەوە. لە ماوەی ٢٤ کاتژمێری ڕابردوودا ٢١ کەسی تر گیانیان لەدەستدا. هاتوچۆی نێوان ١٧ پارێزگای ئێران قەدەغەکرا.\nبە هۆی ڤایرۆسی کۆرۆناوە پەرلەمانتارێکی ئێران گیانی لەدەستدا\nبە هۆی ڤایرۆسی کۆرۆناوە پەرلەمانتارێکی ئێران گیانی لەدەستدا.\nکۆرۆنا لە ئێران بڵاودەبێتەوە: ١٢٤ کەس گیانیان لەدەستداوە\nژمارەی ئەو کەسانەی لە ئێران بە ڤایرۆسی کۆرۆنا گیانیان لەدەستداوە گەیشتە ١٢٤ کەس و ٤٧٤٧ کەسیش تووشی ڤایرۆسەکە بوون.\nلە ئێران ١٥ کەسی تر بەهۆی ڤایرۆسی کۆرۆناوە گیانیان لەدەستدا\nلە ٢٤ کاتژمێری رابردوودا لە ئێران ١٥ کەسی تر بەهۆی ڤایرۆسی کۆرۆناوە گیانیان لەدەستدا و بەوەش تا ئێستا بەپێى ئامارە فەرمییەکان لە ئێران ١٠٧ کەس بەهۆی ڤایرۆسی کۆرۆناوە گیانیان لەدەستداوە.\nکەعبە پیرۆزترین شوێنى ئیسلام بەهۆی ڤایرۆسی کۆرۆناوە چۆڵکرا\nکەعبە بۆ ئیسلام پیرۆزترین شوێنە، بەڵام بەهۆی ڤایرۆسی کۆرۆنانەوە چۆڵکرا.\nتوشبویەکی کۆرۆنا لە عێراق گیانی لەدەستدا\nوەزارەتی تەندروستی عێراق بڵاویکردەوە هەڵگرێکی ڤایرۆسی کۆرۆنا لە بەغداد گیانی لەدەستداوە.\nناوچەی سەوزی بەغدا بە کاتیۆشا بۆمباران کرا\nبەپێی سەرچاوە ئەمنیەکان ناوچەی سەوزی بەغدا دوو کاتیۆشای ئاڕاستە کراوە و هیچ زیانێکی گیانی نەبوە.\nتڕەمپ: لە ماوەیەکی نزیکدا لەگەڵ تالیبان چاوپێکەوتن ئەنجامدەدەم\nدۆناڵد تڕەمپ سەرۆکی ئەمریکا ڕایگەیاند، دوای ئەوەی لەگەڵ تالیبان ڕێکەوتن ئیمزاکرا، لە ماوەیەکی نزیکدا لەگەڵ بەرپرسانی تالیبان چاوپێکەوتن ئەنجامدەدەم.\nلە نێوان ئەمریکا و تاڵیباندا رێکەوتننامەیەکی مێژوویی ئیمزا کرا\nدوای نزیکەی ١٩ ساڵ لە شەڕ و کوشتن، بزوتنەوەی تاڵیبان و ئەمریکا ڕێککەوتنامەی ئاشتیان واژۆکرد. بەپێی ڕێککەوتنامەکە بزوتنەوەی تاڵیبان پەیوەندی بە ڕێکخراوی قاعیدە و گروپە تیرۆرستییەکانەوە دەپچڕێنێت و ئەمریکاش هێزەکانی لە ئەفغانستان دەکشێنێتەوە.\nبی بی سی ڕایگەیاند لە ئێران بە هۆی کۆرۆناوە ٢١٠ کەس گیانیان لەدەستداوە\nبە پێی هەواڵێکی بەشی فەڕەنسی بی بی سی بە هۆی ڤایرۆسی کۆرۆناوە لە ئێران زیاتر لە ٢١٠ کەس گیانیان لەدەستداوە.\nلە ئێران ژمارەی ئەو کەسانەی بە هۆی ڤایرۆسی کۆرۆناوە گیانیان لەدەستداوە، گەیشتە ١٦ کەس. لە لایەکی دیکەوە ئاشکرا بوو کە یەکێک لە سەرنشینانی فڕۆکەیەک کە لە ئێرانەوە رۆیشتووە بۆ تورکیا، تووشی ڤایرۆسی کۆرۆنا بووە.\nمەترسی بڵاوبوونەوەی ڤایرۆسی کۆڕۆنا لە عێراق سەریهەڵداوە و بۆ ماوەی ١٠ ڕۆژ پڕۆسەی خوێندن لە نەجەف ڕاگیرا.\nسوپای سوریا رایگەیاند، بە سیستمی بەرگریى ئاسمانی وەڵامی هەموو ئەو فڕۆکانە دەدەنەوە، کە بچنە ئاسمانی سوریا.\nلە ئیران لە هەڵبژاردنی گشتی دا کە دوێنی هەینی ٢١ی شوبات بەڕێوەچوو، بۆ هۆی ئەوەی ڕێژەی بەشداریکردن کەم بووە، ماوەی دەنگدان ٥ جار درێژ کرایەوە.\nژمارەی ئەو کەسانەی بە ڤایرۆسی کۆرۆنا لە ئێران گیانیان لەدەستداوە گەیشتە ٤ کەس و تا ئێستا ١٨ کەسیش تووشی ڤایرۆسەکە بوون.\nپڕۆسەی دەنگدان لە ئێران و ڕۆژهەڵاتی کوردستان بەردەوامە\nلە ئێران و ڕۆژهەڵاتی کوردستان هەڵبژاردنی پەرلەمانی بەردەوامە.\nلە ئێران دوو کەس بە هۆی نەخۆشی کۆرۆناوە گیانیان لەدەستدا\nوەزارەتی تەندروستی ئێران رایگەیاند، لە ئەنجامی پشکنین بۆ دوو نەخۆش، ئاشکرا بووە کە تووشی نەخۆشی کۆرۆنا بوون و هەردووکیشیان گیانیان لەدەستداوە.\nهێندستان ناڕەزایەتی توند دەردەبرێت بەرامبەر لێدوانەکانی ئەردۆغان\nوتەبێژی وەزارەتی دەرەوەی هیندستان دەلێت، لێدوانەکانی ئەردۆغان نموونەیەکی دیکەیە بۆ دەستوەردانی تورکیا لە کاروباری وڵاتانی دیکەدا\nسوپای نەتەوەیی لیبیا ڕایگەیاند لە نزیک ئاوەکانی ترابلوس هێرشیان کردووەتە سەر کەشتیەکی پڕ لە چەک و تەقەمەنی دەوڵەتی تورک.


ANF | ئاکار و یاشار لە هەولێرن\nسێشه‌ممه, 2 Mar 2021\nئاکار و یاشار لە هەولێرن\nخولوسی ئاکار وەزیری بەرگریی تورک و یاشا گولەر سەرۆک ئەرکانی سوپای تورک سەردانی هەولێریان کرد.\nسێشه‌ممه, 19 Jan 2021, 11:19\nشاندی دەوڵەتی تورک لەلایەن خولوسی ئاکار وەزیری بەرگری و یاشار گولەر سەرۆک ئەرکانی سوپای تورکەوە سەرۆکایەتی دەکرێت و دوێنێ دووشەممە سەردانی بەغدایان کرد و لەگەڵ بەرهەم ساڵح سەرۆک کۆماری عێراق و مستەفا کازمی سەرۆک وەزیران کۆبوونەوە.\nدوای کۆبوونەوەکە نووسینگەى سەرۆک وەزیرانی عێراق راگەیاندراوێکی بڵاوکردەوە و راگەیاندرا، لە چاوپێکەتنەکەدا باس لە "بەرژەوەندیی هاوبەش" و "بەهێزکردنی هاوکاریی سەربازی" لە نێوان هەر دوو وڵاتدا کرا.\nئاماژە بەوەشکراوە، لە چاوپێکەوتنەکەدا باس لە رێزگرتن لە سەروەریی عێراق کراوە. لە راگەیانرداوەکەدا بە ناوی کازمییەوە راگەیاندراوە، باس لەسەر هەندێک بابەت کراوە، کە پیشتر لە سەردانەکەى کازمی دا بۆ تورکیا رێککەوتنی لەسەر کرابوو.\nهاوکات نووسینگەى سەرۆک کۆماری عێراق لەبارەى چاوپێکەوتنەکەوە راگەیاندراوێکی بڵاوکردەوە و لە راگەیاندراوەکەدا هاتووە، لە پەیوەندییەکانی نێوان تورکیا و عێراق دا باس لە رێزگرتن لە سەروەریی عێراق کراوە.\nلەبارەی ناوەرۆکی ئەو دوو چاوپێکەوتنەوە زانیاری زیاتر بڵاونەکراوەتەوە.\nشاندەکەى تورک دوای چاوپێکەوتنەکانی لە بەغدا رۆیشت بۆ هەولێر. شاندە تورکەکە لە فڕۆکەخانەى نێودەوڵەتیی هەولێر لەلایەن شۆڕش ئیسماعیل وەزیری پێشمەرگە، فەوزی هەریری سەرۆکی دیوانی سەرۆکایەتیی هەرێمی کوردستان و سەفین دزەیی بەرپرسی پەیوەندییەکانی دەرەوەی هەرێم پێشوازیی لێکرا.\nچاوەڕێ دەکرێت شاندەکەى دەوڵەتى تورک لەگەڵ نێچیرڤان بارزانی سەرۆکی هەرێمی کوردستان و مەسرور بارزانی سەرۆک وەزیرانی هەرێمی کوردستان چاوپێکەتن ئەنجام بدات.\nسەردانی شاندەکەى تورک لە کاتێکدایە، کە هێرشە داگیرکەرییەکانی دەوڵەتی تورک بۆ سەر باشووری کوردستان زیادیان کردووە.\nلەبارەی ناوەرۆکی چاوپێکەوتنەکان تاوەکو ئێستا راگەیاندراو بڵاونەکراوەتەوە.\nلەگەڵ هاتنی وەزیری شەڕی تورک بۆ عێراق چەتەکانی تورکیا نمایشی سەربازی...\nجە برۆکسل پەژاک و کەژار دژ بە جمهوری ئیسلامی ئێرانی چالاکیشان ئەنجامدا\nداستانێکی جەنگاوەریی لە ئاگرییەوە بۆ کەرکوک و بۆتان\nکوردان لە ساڵیادی کوژرانی ئۆلاف پاڵمە دا لەسەر گۆڕەکەى یادیان کردەوە\nسێ ڕوداوی سەرنجڕاکێش لە مانگێکدا\nبەشی ئەندازیاریی پزیشکیی دادی زانکۆی لەندەن: تاهیر ئەلچی لەلایەن پۆلیسی تورکەوە کوژراوە\nهەژاری لە رۆژهەڵاتی کوردستان زیادیکردووە و دەوڵەتیش بنکەى سەربازیی زیاتر دروست دەکات\nپەرلەمانی هۆڵەندا گوشارەکانی سەر هەدەپەى ئیدانە کرد\nکەجەدەکە ئەوروپا کەناڵێکی تەلەفزیۆنی لە یوتیوب دەکاتەوە\nکوردستانیان لە کۆڵن نامەیان بۆ گۆتیرێس نارد\nچالاکی چادرهەڵدانی ٥ رۆژە لە هانۆڤەر دەستیپێکرد\nلە پاریس تامیلی و کوردان پێکەوە چالاکیان ئەنجامدا\nژنان گوێ بە ئاستەنگی پۆلیس نادەن: لە گۆڕەپانەکان دەبین


13:56 - 27 بانەمەڕ 2720\nفەرماندەی یەگانی تایبەتی هێزە ئینتیزامییەکانی ڕێژیمی ئێران، ڕۆژی چوارشەممە ٢٤ی بانەمەڕ، وتوویەتی کە ئەگەری سەرهەڵدانی ناڕەزایەتیگەلێک، چەشنی ناڕەزایەتییەکانی بەفرانباری ٩٦ و خەزەڵوەری ٩٨ لە ئارادایە.\n"حەسەن کەرەمی"، فەرماندەی یەگانی تایبەتی هێزە ئینتیزامییەکانی ڕێژیمی ئێران، وتوویەتی، بە پشتیوانیگەلێک کە کراوە خۆمانمان بۆ سەرکوتی بەربڵاوی ئەو چەشنە خۆپیشاندانانە ئامادە کردووە و لە لانیزۆری کەرەستە و هێزمان کەڵک وەردەگرین.\nیەگانی تایبەت پێکهاتوو لە یەگانە ئامادەکراوەکانی هێزی ئینتیزامیی ڕێژیم، لە ساڵی ١٣٧٠ی هەتاویدا دامەزراوە و لە بنەڕەتدا پۆلیسی دژەشۆڕشی ڕێژیمە و کونترۆڵی کۆبوونەوەکان و سەرکوتی خۆپیشاندانەکان و کۆبوونەوەکانی دژ بە ڕێژیم لە ئەرکە سەرەکییەکانیەتی.\nلەمبارەوە، وتووێژێکمان لەگەڵ بەڕێز "غالب حەبیبی"، کادری حیزبی دێموکراتی کوردستانی ئێران پێک هێناوە کە سەرنجتانی بۆ ڕادەکێشین:\n١- بۆچی ئەگەری سەرهەڵدانی ناڕەزایەتییەکی دیکە لە ئێراندا لە ئارادایە؟\nزۆر هۆکار دەتوانێت ببێتە داینەمۆی ناڕەزایەتیی گشتی لە هەر وڵاتێکدا. ئێران کە تووشی چەندین قەیرانی سیاسی، ڕەوایی و ئابوورییە، بەستێن بۆ ناڕەزایەتی لە هەموو کاتێک ئامادەیە. یەکێک لە سەرەکیترین قەیرانەکان کە دەتوانێت لە هەر وڵاتێک ببێتە هۆی ڕووخانی سیستمی حکوومەتداری، قەیرانی کارامەیی دەوڵەتەکان لە کونترۆڵ و دابینکردنی پێداویستییەکانی ڕۆژانەی خەڵکە. پێشتر هەر ١٠ ساڵ جارێک قەیرانێکی سیاسی بەرۆکی ڕێژیمی ئیسلامیی ئێرانی دەگرت، ئێستا ئەو زەمەنە بۆ کەمتر لە ٥ ساڵ دابەزیوە و بەپێی هەندێک لێکدانەوە و سەرنجدان بە فاکتۆری ڕۆژانە وەک گەمارۆوە تاقەتپڕوکێنەکان، هەڵاوسان و کەلێنی نێوان بەڕێوەبەرانی سیاسی، پێشبینیی سەرهەڵدانی ناڕەزایەتیی گشتی لە دۆخی شپرزەی ئابووری، زۆر ئاستەم و نەلواو نییە.\n٢- سەرهەڵدانی دووبارەی خەڵک ئەگەری هەیە لە کام چین و لە کوێوە دەست پێ بکاتەوە؟\nچینی ناوەڕاست کە لە هەموو کۆمەڵگەیەک، مۆتۆری جووڵەی وڵاتە، لە ماوەی چەند ساڵی ڕابردوو لە ئێراندا بەهۆی بنجبەستی (بن بست) سیاسی ــ ئابووری، بەرەو بچوکبوونەوە دەڕوات و لە بەرامبەردا توێژەکانی خوارەوە بەرەو قەبەبوون و بەربڵاوی دەچن. ئەمە پێمان دەڵێت کە ئەم خەڵکە ئیدی وەک چینی ناوەڕاست پابەندی هەندێک موحافێزەکاریی سیاسی و دانبەخۆداگرتنی ئابووری و گرتنەبەری ڕێکاری درێژخایەن نییە، بەڵکوو ئەو زەختە ئابوورییە دەبێتە هۆی پەنگخواردنی ناڕەزایەتی و تەقینەوەی لەناکاوی کە لە وێژەی ئابووریناسەکان بە زێوارنشینەکان (حاشیە‌نشینان) بەناوبانگە.\n٣- بۆچی ئەم فەرماندەیەی ڕێژیمی ئێران لەم کاتەدا کە ئێران لەگەڵ پەتای کۆرۆنا دەستەویەخەیە، هەڕەشە لە خەڵک دەکات؟\nلە وڵاتانی نادێمۆکراتیک، دامەزراوە تەناهییەکان زووتر و باشتر لە هەر دامەزراوەیەکی دەوڵەتی، پەی بە دۆخی ناوەوەی کۆمەڵگە دەبەن. مەبەستم ئەو شتەیە کە بە "زیر پوست شهر" ناسراوە. هێزە ئەمنی و ئینتیزامییەکان زۆر باش دەزانن کە کۆمەڵگە دەکوڵێت و خەریکە تەقینەوەیەکی کۆمەڵایەتی بێتە ئاراوە، بۆیە وەک پیشەی هەمیشەییان هەوڵ بۆ ترساندن و دروستکردنی فەزای نائەمن دەدەن تا بە وتەی خۆیان "تمهیداتـ"ـیان بۆ دۆخی نەخوازراو کردبێت.\n٤- وڵامی خەڵک بۆ ئەم هەڕەشانە چی دەبێت؟\nوەک لە پرسیارەکانی پێشوو باسم کرد، دۆخی ئێران لە حاڵەتی ئاسایی خۆی و تەکووزمەندیی کۆمەڵایەتی (نظم اجتماعی) ترازاوە و لە توانا و تاقەتی خەڵک نەماوە کە قەیران لە دوای قەیران تەحەموڵ بکات. بۆیە پەرچەکرداری خەڵک سەرەڕای هەڕەشە و گوڕەشەی دامەزراوە ئەمنی و نیزامییەکان، هاتنە سەر شەقام و ناڕەزایەتی دەربڕین بەم دۆخەیە و بێگومان لەم نێوەدا ئاستی توندوتیژییەکانیش دەچێتە سەرەوە.\n٥- یەگانی تایبەتی هێزە ئینتیزامییەکانی ڕێژیمی ئێران لە ناڕەزایەتییەکانی بەفرانباری ٩٦ و خەزەڵوەری ٩٨ چ ئەرکێکیان لە ئەستۆ بووە؟\nبە کورتی، سەرکوتی هەر چەشنە ناڕەزایەتییەک. لە بواری شێوازی کاری ئەو هێزانە، لەم ساڵانەی دوایی توانایی و کەرەستەی سەرکوتیان چووەتە سەرەوە و توندوتیژییەکانیش عوریانتر(عریان) بوونە. چوونە سەری ئاماری قوربانییانی ناڕەزایەتییەکانی خەزەڵوەری ٩٨ لە بەرامبەر ناڕەزایەتییەکانی بەفرانباری ٩٦ دەمانگەیەنێتە ئەو شرۆڤەیە کە دەسەڵاتدارانی ڕێژیمی ئاخوندی زۆر لە تەشەنەسەندی ناڕەزایەتییەکان و بەشداریی کۆمەڵانی خەڵک دەترسێت، بۆیە ئامادەن تێچووی زۆر بدرێت بەڵام پێش بە پەرەسەندنی ناڕەزایەتی بۆ چین و توێژی دیکە و شار و ناوچەی دیکە بگیردرێت.\n٦- سەرکوتی ناڕەزایەتییەکانی کوردستان لەلایەن ئەم یەگانەی ڕێژیمەوە چ جیاوازییەکی لەگەڵ بەشەکانی دیکەی نێو چوارچێوەی ئێران هەیە؟\nنابێ گومانمان لەوەدا هەبێت کە سەرکوت و هەڵاواردن لە کوردستان چەند قاتی ناوچەکانی دیکەی ئێرانە. هۆکاری ئەم سیاسەت و ڕێکارەی ڕێژیم زۆرن، بەڵام بە بۆچوونی من دوو هۆکار ڕۆڵی سەرەکی دەگێڕن؛ یەکەم ڕێکخستن، واتە لە کوردستان هەم ڕێکخستنی حیزبە سیاسییەکان بە لەبەرچاوگرتنی ڕابردووی تێکۆشانیان بوونی هەیە و هەمیش ئاستی هوشیاری و وریایی خەڵکە کە لە ڕێکخستنە مەدەنی و ناڕەزایەتییە گشتییەکاندا ڕەنگی داوەتەوە. دووهەم هۆکار، ئاستی توندوتیژییەکانی دژ بە خەڵکی کورد و دەنگدانەوەی ئەو کردارە هۆڤانە لە بیروڕای گشتیی ناوچە و جیهانە. ئەم دوو هۆکارە سەرەکییە، پەرچەکرداری توند و جیاوازی لێدەکەوێتەوە و پیاوان و دامەزراوە ئەمنی و ئینتیزامییەکان زیاتر و بەربڵاوتر لە ناوچەکانی دیکەی ئێران بەرەڕووی خەڵکی ناڕازیی کوردستان دەبنەوە.\n٧- لەهەمبەر ئەم هەڕەشانە، حیزبە کوردییەکان، بەتایبەت حیزبی دێموکراتی کوردستانی ئێران، بۆ پاراستنی خەڵکی کوردستان، چ ئەرکێکیان لە ئەستۆدایە؟\nپێم وایە لە بواری ئیستراتێژیکدا، گوڕوتینی (تقویت) هێزی پێشمەرگە کاریگەریی ڕاستەخۆی دەبێت لە دروستکردنی فەزایەکی دڵنیاییدەر بە خەڵک کە ئێوە جووڵەتان پاڵپشت و هاوکاریی هەیە و کۆماری ئیسلامیش با بە باشی لەم دۆخە تێبگات. هەروەها کارگەلی دیکەش باندۆری گەلێ باشی دەبێت لە پاراستنی گیانی هاونیشتمانیان. یەکێک لەو کارانە دەتوانێت ئامووزشی ئۆسووڵیی ناڕەزایەتیی گشتی و کەڵکوەرگرتن لە کەرەستە و توانایی نوێ و سەردەمییانە بۆ ڕێکخستنی ناڕەزایەتی و بەڕێوەبردنی بە کەمترین تێچووی مرۆیی بێت؛ لە پاڵ ئەوەشدا بردنە سەری تێچووی سەرکوت بۆ ڕێژیمی ئیسلامی بە ئاگادارکردنەوە و دانی زانیاریی ورد بە ڕێکخراوە جیهانییەکان، بەتایبەتی داکۆکیکارانی ماڤی مرۆڤ و مەحکوومکردنی ڕێژیمی ئیسلامی لە ناوەند و ڕێکخراوە جیهانییەکان.


لە خەندان لایفەوە پێشبینی بورجەکان بۆ ئەمڕۆ 20/2/2019 بخوێنەرەوە..\nهەر هەنگاوێکی بوێرانە لە کارەکەت، دەبێتەهۆی سەرنجڕاکێشانی هاوپیشە و بەرپرسەکانت، رێگامەدە هیچ کەسێک دەستبخاتە ناو کێشە و پەیوەندی سۆزداریتەوە، پێویستە خۆتان چارەسەری بکەن، هەمیشە پشت بە وەرزش ببەستە، بۆ دابەزاندنی کێش و تەندروستیەکی باش.\nلە کارەکەت رووبەرووی کێبڕکێیەکی باش دەبیتەوە و پێویستە زۆر بە ئاگابیت و بزانیت چۆن رەفتار دەکەیت، بۆ ئەوەی شکست نەهێنیت، چالاکیە رۆمانسیەکانت هۆکارە بۆ زیاتر راکێشانی دڵی هاوبەشی ژیانت، ئەم ماوەیە گرنگە زۆر ئارام بیت و بە پلان کاربکەیت.\nئەمڕۆ لە کارەکەت تواناکانت نیشاندەدەیت و هەمووان سەرسام دەکەیت، هەرگیز گوێ بە قسەکانی چواردەورەکەت مەدە لەرووی سۆزدارییەوە، سیستمی خۆراکی تەندروست بەرگری لەشت بەهێزدەکات.\nهەندێک گۆڕانکاری لە کارەکەت لە بەرژەوەندی تۆ دەبێت و هەست بە ئاسوودەیی دەکەیت، پەستانی کاری زۆر کاریگەری سلبی لەسەر لایەنی سۆزداریت دەبێت، ئەگەر وریانەبیت، ئەم ماوەیە پێویست بە بیرکردنەوەی گونجاو دەبێت، بۆ ئەوەی بەپەرۆشەوە زیاتر هەوڵبدەیت.\nپێش ئەوەی دەست بە پرۆژەیەکی نوێ بکەیت، چارەسەری ئەو کێشانە بکە کە رووبەرووت بووەتەو، کاردانەوەی توند دەربارەی هەر بابەتێک لەرووی سۆزدارییەوە کاریگەری سلبی هەیە، هەست بە ماندووبوون و بێزاریەکی زۆر دەکەیت.\nکارەکانت فەرامۆش مەکە، چونکە دواتر کەڵەکە دەبێت و رووبەرووی کێشەت دەکاتەوە، لەگەڵ خۆشەویستەکەت ئەم ماوەیە ئاسوودە و ئارام دەبن، رێگامەدە هیچ کەسێک بێتە ناو پەیوەندیەکەتانەوە، دووربکەوەرەوە لە هەستی ڕق و توڕەیی زۆر، چونکە کاریگەری سلبی لەسەر هەیە.\nپشت بەستن بە خۆت لە کارەکەت، کاریگەری ئیجابی هەیە و بەرەوپێش دەبات، کێشە سۆزدارییەکان ماوەیەکی زۆرە رووبەرووت بووەتەوە، گرنگە بەرلە هەموو هەنگاوێک بیر لە چارەسەر بکەیتەوە، خۆتبەدووربگرە لە هەر هۆکارێک کە زیان بە تەندروستیت دەگەیەنێت.\nپلان بۆ دانانی پرۆژەیەکی پیشەیی باش دادەنێیت، بەڵام دەبێت زیاتر ماندووبیت بۆ بەدیهێنانی خەونەکانت، متمانە بە ئاسانی بەدەست ناهێندرێت لە پەیوەندی سۆزداریدا، لەپێناو پاراستنی تەندروستیت میوە و سەوزە لەیادمەکە.\nکۆمەڵێک گرفتی جیاوازە ئەم ماوەیە لەرووی پیشەییەوە سەرقاڵدەکەن، لایەنی سۆزداریت بەشێژی گرنگی ژیانی تۆیە، پێویستە فەرامۆشی نەکەیت، هەمیشە رێنماییە تەندروستیەکانی بۆ سیستمی خۆراکی بە هەند وەربگرە.\nکارەکەت کەمێک زیاتر پێویستی بە سەرنج و بەدواداچوون هەیە، بەڵام گفتوگۆی بێ مانا سوودی نییە، هەمیشە هەوڵبدە پشتیوانی خۆشەویستەکەت بکە، بەتایبەت لە قۆناغە هەستیارەکاندا، هەوڵبدە خواردنەکانت جۆراجۆربن و ڤیتامینەکان بکەیتە بەشێکی سەرەکی.\nبەکاربردنی تواناکانت لە کارەکەت هەنگاوێکی گرنگە، بەڵام هەوڵبدە بە لایەنی سلبی بیرنەکەیتەوە، گومان لایەنی سۆزداری لەناودەبات و رووبەرووی ناکۆکی زۆر دەکاتەوە، بەپێی توانا هەولبدە ئەم ماوەیە دوور لە ژاوەژاو بحەوێیتەوە.\nهەوڵبدە ئەرک و کارە کەڵەکەبووەکان تەواوبکەیت، تێگەیشتن لایەنێکی سەرەکیە لە پەیوەندی سۆزداریدا، نابێت لە خۆتەوە بدوێیت، ئەگەر هەست بە ماندووبوون دەکەیت مۆڵەت وەربگرە.\nئه‌م بابه‌ته 44651 جار خوێنراوه‌ته‌وه


چەند وێنەیەكی ئەو سەردەمە ببینە 73 ساڵ تێپەڕ دەبێت بەسەر دامەزراندنی كۆماری مهاباد – تۆڕی میدیایی خەڵک\n2019/01/22 - 12:20 AM\nئەمڕۆ 73 ساڵ بەسەر دروست بوونی كۆماری مهاباد لە رۆژهەڵاتی كوردستان و پێشەوا قازی محەمەد وەك سەرۆك كۆمار سوێندی یاسایی خوارد.\nكۆماری مهاباد لە ٢ی رێبەندانی 2646ی كوردی، بەرامبەر بە 22/1/1946 لە رۆژهەڵاتی كوردستان لەسەر دەستی حیزبی دیموكراتی كوردستان دامەزرێندرا و پێشەوا قازی محەمەد وەك سەرۆك كۆمار سوێندی یاسایی خوارد، دەوڵەتێكی كوردی كەمتەمەن بوو كە لە سەدەی بیستدا و لە دوای كۆماری ئاگری-لە توركیا، دامەزرا. پایتەختەكەی شاری مهاباد بووە كە دەكەوێتە باكوری خۆرئاوای ئێران. دامەزراندنی دەوڵەت و وڵاتێك بەناوی كوردستان، خواستی لەمێژینە و ئاواتی گەلی كورد بوو، لە مانگی ئابی 1941 راپەڕینێكی جەماوەریی كۆنتڕۆڵی ناوچە كوردییەكانی لە دەستی حكومەتی ناوەندیی ئێران دەرهێنا. لە شاری مهاباد، كۆمیتەیەك لە كەسانی چینی ناوەند بە پشتگیری سەرۆك هۆزەكان دەسەڵاتی ناوچەكەیان گرتە دەست. پارتێكی سیاسی بەناوی كۆمەڵەی ژیانەوەی كوردستان (ژێ كاف) دامەزرێنرا. قازی محەمەد، سەرۆكی بنەماڵەی قازی، بە سكرتێریی پارتەكە هەڵبژێردرا.كۆمیتەكە بە سەركردایەتیی قازی محەمەد ناوچەكەیان بە لێهاتوویی و سەركەوتنێكی بەرچاوەوە بۆ ماوەی پێنج ساڵ تا رووخانی كۆمار بەڕێوەبرد.\nلە ئەیلولی 1945 قازی محەمەد و سەركردە كوردەكانی تر سەردانی تەورێزیان كرد بۆ ئەوەی چاویان بە كونسوڵی سۆڤیەت بكەوێت بۆ دەرباری پشتگیریكردنی كۆمارێكی نوێ، لەوێشەوە رەوانەی باكۆ، ئازربایجانی سۆڤیەت، كران. لەوێ، ئاگادار بوونەوە لەوەی پارتی دیموكراتی ئازربایجان لە ھەوڵی ئەوەدایە كە دەست بەسەر ئازربایجانی ئێراندا بگرێت. لە 10ی كانوونی یەكەمدا، پارتی دیموكراتی ئازربایجان دەستی بەسەر پارێزگای ئازربایجانی رۆژهەڵات دا گرت كە پێشتر بەدەست سوپای ئێرانەوە بوو. قازی محەمەد بڕیاری دا هاوشێوەی ئەوان ئەو كارە دووبارە بكاتەوە و لە 15ی كانوونی یەكەمدا، كۆماری مەهابادی كوردیی دامەزرێنرا و لە 22ی كانوونی دووەمی 1946 قازی محەمەد دامەزراندنی كۆماری كوردستانی راگەیاند.\nئامانجەكانی دامەزراندنی كۆماری مهاباد\n1- زمانی كوردیی بكرێتە زمانی راگەیاندن و خوێندن و بەڕێوەبردن\nوەزیرەكانی كۆماری مهاباد\n10- مەحموودی وەلی زادە / وەزیری كشتوكاڵ\n11- ئیسماعیلی ئیلخانی زادە / وەزیری ڕێگاوبان\n13- عەبدولرەحمانی ئیلخانی زادە / وەزیری (موشاویر)\nلە 26ی ئازاری 1947 بەهۆی گوشاری هێزە رۆژئاواییەكان بەتایبەتی (ئەمریكا) سۆڤیەت پەیمانی بە حكومەتی ئێراندا كە لە باكوری ئێران دەكشێتەوە، لە مانگی حوزەیراندا، ئێران دەستیگرتەوە بەسەر ئازربایجاندا. ئەوە بووە هۆی دابڕانی كۆماری مهاباد لە سۆڤیەت و دواجار بووە هۆی داڕمانی. لەم خاڵەدا، پشتگیرییەكان بۆ قازی محەمەد لە كەمبوونەوەدا بوون، بەتایبەتی لە نێوان هۆزە كوردەكاندا كە لە سەرەتادا پشتگیرییان لێدەكرد. بەرهەم‌و سەرچاوەی داراییان نەما‌و شێوازی ژیانیان بەهۆی دابڕانەكەوە بەرەو سەختی چوو، یارمەتی دارایی و سەربازی لە سۆڤیەتەوە نەما و هۆزەكان هیچ هۆكارێكیان بۆ پشتگیریكردنی قازی محەمەد نەدەبینییەوە. زۆرێك لە هۆزەكان قازییان بەجێ دەهێشت. لە 5ی كانوونی یەكەم، ئەنجومەنی شەڕ بە قازی محەمەدیان راگەیاند كە رێ لە ھەر پەلامارێكی سوپای ئێران دەگرن كە بكرێتە سەر ناوچەكە. لە 15ی كانوونی یەكەم، سوپای ئێران هاتە ناوچەكە و دەستی بەسەر مهاباددا گرت. لەگەڵ هاتنیان، چاپخانەی كوردییان داخست، فێركردنیان بە زمانی كوردی قەدەغە كرد، هەر كتێبێكی كوردییان بدۆزیبایەوە دەیانسوتاند. دواجار لە 31ی ئازاری 1947 قازی محەمەد بە تۆمەتی خیانەت لە دەوڵەتی ئێران، لە گۆڕەپانی چوارچرای شاری مهاباد لە سێدارە درا.\nقازی محەمەدكۆماری مهاباد\nئەمڕۆ پارتی و گۆڕان كۆدەبنەوە\nهەسەدە زیاتر لە هەزار هاووڵاتی، لەدەستی داعش رزگاركرد\nتا دوایین ساتی ژیانی چاوی لە نیشتمان بوو\nحەفتاو دوو ساڵ بەسەر لەسێدارەدانی پێشەوا قازی محەمەد تێدەپەڕێت


داعش لە ناوچە كوردستانییەكان دەبێتەوە ھەڕەشە\nداعش ناوچە كوردستانییەكان ھەڕەشە\nھەڕەشەكانی داعش لە چیاكانی سنووری كفری و خورماتوو، مەترسیان لای ھاووڵاتییانی كورد لە ناوچە كوردستانییەكانی دەرەوەی ئیدارەی ھەرێمی كوردستان دروست كردووە. بەڕێوەبەری شاره‌دێی زنانەی سەر بە قەزای كفری رایدەگەیەنێت، چەكدارانی داعش بەردەوام ھاتووچۆ بەرەو ناوچەكانی حەمرین و دیالە دەكەن. ھۆكارەكەش بۆ بوونی بۆشایی ئەمنی دەگه‌ڕێته‌وه.\nجەمال ساڵح، بەڕێوەبەری ناحیەی زنانەی سەر بەقەزای كفری بە كوردستان24ی گوت: "لە ناوچەكانی سلێمان بەگ بەرەو حەمرین، رێگە لەبەردەم چەكدارانی داعش كراوەیە و بەردەوام ھاتووچۆ دەكەن".\nگوتیشی: "ماوەیەك لەمەوبەر چەكدارانی داعش ھاتوونەتە ناوچەكە و دەوروبەری بنكەكانی خۆیان مینڕێژ كردووە. پێشتر ژماره‌ی پێشمەرگە لەم ناوچەیە كەم بوو، بەڵام ئێستا ھێزێكی زۆری پێشمەرگە لە ناوچەكەمانە بۆ پاراستنی سەرو ماڵی ھاووڵاتیان".\nمەترسییەکانی داعش لەو ناوچەیە بوونەتە ھۆکارێک بۆ ئەوەی لە دوای رووداوەکانی 16ی ئۆکتۆبەرەوە چەند گوندێکی کوردنشین ناوچەکانیان چۆڵ بکەن، دانیشتوانی ناوچەکەش داوا دەکەن بۆ ئەوەی دۆخی ناوچەکەیان بە تەواوەتی ئاسایی ببێتەوە و ئەو گوندانەی چۆڵیان کردووە بگەڕێنەوە شوێنی خۆیان، پێویستییان بە زیادکردنی ھێزی پێشمەرگەیە.\nسەختیی ھەڵکەوتەی جوگرافیای زنجیرە چیاکانی نێوان کفری و خورماتوو لەگەڵ ئەو بۆشاییەی نێوان ھێزی پێشمەرگە و ھێزە ئەمنییەکانی عێراق ھەیە، دۆخێکی لەباری بۆ چەکدارانی داعش ڕەخساندووە، تاوەکو ناوچەکە بکەنە پێگەیەک بۆ حەوانەوە و ھاتووچۆکردن لەنێوان کەرکووک و سەلاحەدین و دیالە.\n01 زیادكردنی ئاشكرا بۆ فرۆشتنی تابلۆ نایابەكانی ھەڵەبجە دووبارە دەكرێتەوە